text:
1. Sinode y’Abepiskopi ku Muryango ni Sinode yafashe igihe cy’imyaka ibiri gutegurwa kandi ikorwa mu byiciro bibiri. Ikiciro cyambere cyabaye umwaka ushize 2014 m’Ukwakira. Habaye Inama ya Sinode y’Abepikopi idasanzwe yari igizwe n’abaprezida b’Inama z’Abepiskopi zose kwisi. Ikiciro cyakabiri n’Inama ya Sinode y’Abepikopi isanzwe yabaye uyu mwaka m’Ukwakira igizwe n’intumwa zatowe n’Inama zabapesikopi zose kwisi kubahagararira muri iyi Sinode. Murumva rero ko iyi Sinode ku rugo yasuzumye ibintu byinshi cyane kuburyo kuvuga ibyayo byose byasaba igihe kinini kurusha icyo nahawe. Nahisemo rero kubabwira mbere na mbere uko Sinode yagenze hanyuma nkababira n’imwe mu myanzuro yayo n’icyo idusaba natwe hano mu Rwanda cyane cyane mu rubyiruko.
2. Kuva Papa Fransisiko yatorerwa kuba Papa, afite intego yo kuvugurura iyogezabutumwa no kuriha imbaraga kubera ukuntu muri iki gihe abantu bagenda bashyira kuruhande Imana na Kiliziya bakabaho cyangwa bagakora nkaho Imana idahari cyangwa itabareba. Iki kibazo cyokwitandukanya n’Imana ni nacyo gitera ibibazo byinshi byugarije urugo muri iki gihe. Ibibazo by’urugo n’ibibazo bya Kiliziya kuko urugo niyo Kiliziya y’ibanze. Urugo nirwo rwego rwibanze rugize Kiliziya ndetse n’igihugu. Niyo mpamvu rero iyo urugo ruri mu bibazo na Kiliziya iba iri mu bibazo. Ibibazo by’urugo muri iki gihe n’ingaruka y’ukwemera guke cyangwa yo kutagira ukwemera no kwizera Imana. Mu rugo niho iyogezabutumwa rihera. Niho hambere umwana amenyera Imana ; kuyizera, kuyikunda nokuyubaha. Niho hambere amenyera isengesho. Niyo mpamvu rero kuvugurura iyogezabutumwa bigomba guhera mu rugo. Mu gihe hari ikibazo cyoguta ukwemera n’ubuyobe nuko ubutumwa bugomba gutangirwa mu rugo buba butatanzwe uko bikwiye. Umuryango umuntu yavutsemo akarererwamo niwo umugira icyaricyo. Umuryango ushobora gutegura umuntu akaba umugabo cyangwa umugore w’ingirakamaro cyangwa se ukamwangiza akaba ikirumbo. Niyo mpamvu rero ikibazo cy’umuryango ari ikibazo kireba inzego zose zaba iza Leta cyangwa iza Kiliziya.
3. Mu kiciro cyambere cya Sinode hasuzumwe ibibazo byugarije umuryango birasesengurwa. Hari ikibazo cy’umubare w’ingo zitana ugenda wiyongera bigateza ibibazo byinshi cyane mu bana no m kugabana imitungo. Kubera ingo zigenda zisenyuma usanga bitera abato kugira impungenge n’ubwoba bwogushinga urugo. Hari ababanza kubana kugirango bagerageze barebe, ibi nabyo bigateza ibindi bibazo kuko bitesha agaciro urugo n’umuntu. Ntabwo umuntu ari ikintu cyangwa igikoresho bageragerezaho. Umuntu afite agaciro ntagereranywa. Hari ababana kuburyo budahuje amategeko babyara abana hirya no hino abo bana bagasigara mu gihirahiro. Hari uguharika noguhemukira uwo mwashakanye umuca inyuma. Hari ukwikunda nokwireba kuburyo inyungu z’umuntu nibyoyifuza aribyo areba gusa ntiyite kubandi. Hakabaho rero n’ikibazo cy’ukwemera aho usanga gishobora kuba ari nacyo gihatse ibindi. » (Relationi Synodi 5)
Hari ikibazo cy’indagaciro z’umuco n’ubukristu bigenda birushaho gutakara n’umubano mu bantu ukagenda ukendera. Hari n’ibibazo by’ubukungu, kubura akazi, kutagira isambu, inzu cyangwa amikoro bigatuma abato bahangayikishwa nibyo kuburyo bibagora gushinga urugo. RS 6
Hari ingo usanga zifite abantu badahuje imyemerere, ibi rero bikaba byavangira abana bahavuka bakaharererwa. Ariko hari igihe iyo bikozwe neza bishobora kuba byafasha amadini anyuranye kubana neza mubwubahane. RS 7
Hari ikibazo cy’abana bavuka ku bantu babana ku buryo budahuje n’amategeko bigatuma aba bana babura epfo na ruguru bagahera mu gihirahiro. Hari ababyeyi batagira umwanya wokuba hafi y’abana mu rugo no kubarera kubera ibindi baba bahugiyemo. Hari ihohotera mu ngo cyane cyane kudaha umugore umwanya n’agaciro akwiye. Intambara n’ubuhunzi nabyo bihungubanya ingo cyane. RS 8
Hari ikibazo gikomeye cya SIDA usanga gifite ingaruka zikomeye cyane ku rugo ndetse nokubana bavutse banduye. Hari ikibazo cyo kuringaniza imbyaro bigeraho bifata isura itariyo bikaza guhinduka ikintu cyokwanga kubyara nokwanga abana kuko batuma umuntu atisanzura. Mu myaka ya za mirongo itandatu nibwo hadutse icyo bise impinduramatwara mu mibonano mpuzabitsina. Ubundi umugabo aryamana n’umugore bashaka urubyaro. Yaba adashaka gukurikiza umwana akiri muto bakifata ntibagire imibonanompuzabitsina mu gihe cy’uburumbuke. Ubu nibwo buryo bwa kamere Kiliziya yigisha mu kuringaniza imbyaro. Iyi mpinduramatwara yazanye n’imiti cyangwa ibikoresho byifashishwa kugirango umugabo n’umugore nibakora imibonano mpuzabitsina umugore adasama. Hari igihe batubeshyera ngo Kiliziya ibuza iringaniza ry’Imbyaro nyamara dushishikariza ingo kubyara abo zishobora kurera neza kuko ntabwo bihagije kubyara umuntu afite n’inshingano zo kurera neza abo abyaye ariko akaringaniza imbyaro akoresha uburyo bwakamere. Kuva hatangira iyi miti imibonanompuzabitsina yatandukanyijwe nokurema ubuzima kandi ariyo ntego y’ibanze y’iyi mibonano. Ibi rero bigira ingaruka ku mubano n’ubumwe bwabashakanye kuko aho kubaha ubuzima nokubukunda baraburwanya niyo miti ndetse bakaba bageza naho bakuramo inda igihe imiti itakoze neza umugore agasama. Nkuko Paulo Mt abivuga iyi umuntu yitandukanyije n’Imana akemera kugengwa n’irari ry’umubiri aba umucakara w’irari rye bigatuma ateza ibibazo byinshi cyane. Gal 5,19.
19Ibikorwa by’umubiri birigaragaza : ubusambanyi, ubuhabara, ubwomanzi, 20gusenga ibigirwamana, kuroga, kwangana, gukurura intonganya, ishyari, uburakari, kwikuza, amazimwe, amakimbirane, 21inzika, ubusinzi, ubusambo, n’ibindi nk’ibyo. Ndababuriye nk’uko nigeze kubibabwira : abakora bene ibyo, nta murage bazahabwa mu Ngoma y'Imana.
22Naho imbuto ya Roho ni urukundo: ibyishimo, amahoro, kwihangana, ubugwaneza, ubuntu, ubudahemuka, 23imico myiza, kumenya kwifata. Nta tegeko ribuza imigirire nk’iyo. 24Aba Kristu Yezu babambye ku musaraba umubiri wabo n’ingeso mbi ndetse n’irari. 25Niba tubeshejweho na Roho, nituyoborwe na Roho.
Iyo rero abantu bimitse irari ry’umubiri rigasimbura Imana igikurikiraho nuko nta mategeko yandi baba bakigenderaho buri umwe aba ashaka gukora uko umubiri we umwoshya akumva ariko kuri utanamubwira ko yibeshye ngo abyemere. Ubwo icyaha ntakiba kikibaho kuko nta Mana aba yemerako imugenga n’amategeko yayo.
20Koko rero, kuva isi yaremwa, ubwenge buhera ku byaremwe, bugashyikira ibitagaragara by’Imana, ni ukuvuga ububasha bwayo buhoraho na kamere yayo bwite. Bityo rero ntibabona uko biregura, 21kuko bamenye Imana, ariko ntibayiha ikuzo, ngo bayishimire uko bikwiriye Imana; ahubwo babaye abapfu bishinga ibitekerezo by’amanjwe, maze umutima wabo w’igipfapfa ucura umwijima. 22Birataga kuba abanyabwenge, bahinduka abapfayongo, 23maze ikuzo ry’Imana idapfa barigurana ishusho isa n’umuntu uzapfa, isa n’ibiguruka, n’inyamaswa, n’ibikurura inda hasi.
24Ngiyo impamvu yatumye Imana ibagabiza iby’umutima wabo urarikira, bakora ibiterasoni, kugira ngo bihumanye umubiri. 25Bo baguranye ukuri kw’Imana ikinyoma, basenga ikiremwa baranagikorera, bahigika Rurema, Nyagusingizwa iteka ryose! Amen.
26Ni cyo cyatumye Imana ibagabiza ingeso z’urukozasoni: dore abagore babo bateshejwe gukoresha imibiri yabo ibihuje na kamere, 27abagabo na bo aho kugana umugore uko kamere ishaka, ubwabo bagurumanirana irari, umugabo agakorana n’undi ibiterasoni, bityo bikururira ingaruka mbi ikwiranye n’ubuyobe bwabo. 28Byongeye kandi, nk’uko banze kumenya Imana, Imana yabagabije ubwenge bwabo bucuramye ngo bakore ibidakorwa. 29Buzuye icyitwa inabi cyose, ubugome, umururumba, ububisha; buzuye ishyari, ubwicanyi, intonganya, uburiganya, ubugambanyi; barasebanya, 30batera urubwa, banga Imana, barasuzugura, barirata, barirarira, bahimbahimba ibibi, bananira ababyeyi; 31ni ibiburabwenge, abahemu, ibiburamutima, intababarira. 32N’ubwo bazi iteka ry’Imana ricira urwo gupfa abakora bene ibyo, bo ntibabikora gusa, bashima ndetse n’ababikora.
Ibi bibazo by’urugo bagiye babisesengura bamurikiwe n’urumuri rw’Ijambo ry’Imana, bamurikiwe na Kristu. Sinode yasuzumye urugo irangamiye Yezu Kristu n’umuryango mutagatifu w’i Nazareti nokureba icyo Ivanjili isaba urugo hanyuma nukureba iyogezabutumwa ry’umuryango.
3. Nyuma y’ikiciro cyambere cya Sinode y’Abepiskopi ku rugo hakuriyeho gutegura ikiciro cya kabiri. Nkuko bisanzwe hoherezwa ibibazo mu madiyosezi yose kwisi bigasubizwa n’ibyiciro binyuranye bigize Kiliziya, hanyuma ibisubizo bigashyirwa hamwe bigakorwamo inyandiko igenderwaho muri Sinode iri mugutegurwa. Nyuma y’iyi mirimo itegura nibwo batwohererezaga inyandiko yiswe “Umuhamagaro n’Ubutumwa bw’Urugo mu Kiliziya mu Bihe by’Ubu† akaba ari nyandiko yagenderwagaho muri Sinode. Nyuma y’ikiciro cyambere cya Sinode y’Abapiskopi aho ibibazo by’urugo byari bimaze gushyirwa ahagaragara nogusesengurwa haciyeho igihe cy’umwaka wose abakristu kwisi hose babizirikanaho kandi basenga kugirango Roho Mutagatifu adufashe kubona ibisubizo biboneye mu kubaka nogusana umuryango kuburyo buboneye kandi buhesha Imana ikuzo.
4. Iyi Nama Rusange isanzwe ya Sinode y’Abepiskopi yatangiye kuri 4 Ukwakira igeza kuri 25 Ukwakira 2015 iyobowe na Nyirubutungane Papa Fransisko. Muri iyi hari ibintu bibiri bikomeye byabaye. Icyambere nuko Kuri 17 Ukwakira hijihijwe yubile y’Imyaka 50 Sinode ishyizweho mu Kiliziya nk’urwego rufasha Papa mu kuyobora Kiliziya. Icya kabiri nuko Papa Fransisko yashyize mu rwego rw’abatagatifu abashakanye umugabo n’umugore hamwe bimbuye hamwe mubutagatifu. Nibwo bwambere mu mateka urugo rw’abashakanye, umugabo n’umugore bagirwa abatagatifu hamwe nkuko bashyingirwa babaye umubiri umwe. Aba ni Louis na Zélie Martin ababyeyi ba Mt. Tereza w’Umwana Yezu.
5. Muri Sinodi habaho inteko rusange iyobowe na Papa ubwe aho buri muntu ahabwa iminota 3 yo kuvuga. Hanyuma hakaza kuba gusaba ijambo mu kungurana ibitekerezo nokujya impaka ku byavuzwe aho buri muntu uhawe ijambo avuga iminota 4. Inteko rusange yateranya inshuro 18. Hanyuma hababo gukorera mu matsinda aho abantu bungurana ibitekerezo bakagira nigihe gihagije cyo kujya impaka nogusangira ubuzima bwa Kiliziya z’Iwabo. Hari amatsinda 13 ashingiye ku ndimi: 4 y’Icyongereza, 3 y’Igifaransa, 3 y’igitaliyani, 2 y’igisipanyoro na 1 ry’Ikidage.
6. Sinode yagendeye ku nyandiko yari yarateguwe ivuye mu bitekerezo byatanzwe na za Diyosezi zose kw’isi yitwa: “Umuhamagaro n’Ubutumwa bw’Umuryango mu Kiliziya no mw’Isi y’iki gihe†. Iyi nyandiko igizwe n’ibice bitatu kuburyo mu byumweru 3 bya Sinodi buri cyumweru hakorwaga igice kimwe. Icyumweru cyambere hasuzumwe igice cya mbere kigizwe no Gusuzuma ibibazo byugarije umuryango (L’écoute des défis sur la famille) Icyumweru cya kabiri cyari kigizwe no kugaragaza umuhamagaro w’umuryango (Le discernement de la vocation familiale). Icyumweru cya gatatu kwari ugusuma ubutumwa bw’umuryango muri iki gihe (La mission de la famille aujourd’hui)
7. Nyuma yo kuganira nokungurana inama zivuye mu bunararibonye mu mateka n’iyogezabutumwa bivuye mu bice binyuranye by’isi nibwo imyanzuro yagiye ifatwa. Kiliziya kwisi ifite ibikorwa n’ubuzima bunyuranye mu mpande zose z’isi. Hari Kiliziya zikiri nto nka hano iwacu aho umubare w’abakristu ugenda wiyongera, aho imyaka yeze ariko abasaruzi bakaba bakiri bake. Hari aho usanga Kiliziya isigayemo abantu bake, urubyiruko rutaza mu Kiliziya kuburyo bisaba gusuzuma uburyo urubyiruko rwarushaho kugira uruhare mu buzima bwa Kiliziya. Hari usanga Kiliziya itotezwa hari abafungwa, abicwa, abavutswa uburenganzira bwabo kuburyo basenga bihishe. Iyi ni Kiliziya y’Abamaritiri aho hejuru yokugerageza kwigomwa nokwihangana ngo bashyire mu bikorwa ivanjili nkabandi bakristu bo bagerekaho nokwemera gutotezwa no kwicwa kugirango badahemukire Imana.
8. Mu gice cyambere hasumwe uko umuryango umeze ubu muri iki gihe ubuzima, umuco n’imitekerereze y’abantu bigenda bihindagurika bigatuma hababo amakimbirane n’ubwumvikane buke aribyo bigenda bihungabanya umuryango. Hasuzumwe ukuntu ubukungu na politike bigenda bihungabanya umuryango.
- Hasuzumwe ukuntu ubumwe bw’umuryango bwakomezwa hitabwa kubyiciro binyuranye by’abantu bigize umuryango: abasaza n’abakecuru, abapfakazi, imfubyi, ingaragu, impunzi, abimukira, abatotezwa, abana, abamugaye, urubyiruko n’abandi bafite ibibazo by’umwihariko.
- Ubumenyi bw’ubuzima bw’imyorokere
- Umubano, n’umushyikirano w’ibitsina byombi mu rukundo n’ubwubahane cyane mu bato
- Amashusho mabi y’urukozasoni ararura umubiri agatesha agaciro umubano w’abashakanye aho umubiri wundi ugirwa nk’igikoresho cyangwa igicuruzwa
- Ikorana buhanga mu kuringaniza imbyaro cyangwa gushaka urubyaro kuburyo butari ubwa kamere bigatesha agaciro ubuzima b’umuntu cyane cyane mu myororokere (fécondation artificielle, contraception, les mères porteuse etc...)
Ibi byose bigira ingaruka kw’iyogezabutumwa ry’ingo no mu busugire bw’Ingo.
9. Icyumweru cya kabiri hizwe igice cyakabiri kigizwe n’Umuryango mu mugambi w’Imana. Hasuzumwe:
- Inyigisho za Bibiliya k’Umuryango mu mateka y’ukurokorwa kwa Muntu
- Umuryango mw’ishusho y’Ubutatu butagatifu, ubumwe bw’umugabo n’umugore mu rukundo n’ishusho y’Imana mu bumwe bw’ubutatu butagatifu
- Umuryango mu nyigisho za Kiliziya cyane Vatikani II, Papa Paulo VI, Mt Papa Yohani Paulo II, P. Benedigito XVI na Papa Fransisko.
- Isakramentu n’ubumwe bw’abashakanye n’ubudahemuka mu buzima bwabo bwose
- Ubwiza n’ukuri k’umubano n’ubumwe bw’abashakanye
- Isano y’umuryango na Kiliziya
10. Mu gice cya gatatu hasuzumwe Ubutumwa bw’umuryango mu Kiliziya. Twasanze ingo zigomba gutegurwa neza. Ugushyingirwa n’umuhamagaro nk’ubusaserdoti no kwihimana. Ariko uburyo umuryango utegurwa hakorwa bike cyane ugereranyije n’ukuntu abafite indi mihamagaro bategurwa. Gutegura umuhamagaro bitangira kare ndetse umuntu akiri umwana muto mu nyigisho ahabwa ariko cyane cyane mu rugero abona ku babyeyi. Urugo rwa gikristu rutegura neza ingo z’abana barera nabo bakazashinga ingo zabo mu rugero rw’ababyeyi. Inyigisho bahabwa ku kinyabupfura, ubuzima bw’imyororokere n’imigenzo myiza y’ubusugi n’ubumanzi bahabwe mu rugo nibyo bibategurira nabo kuzubaka neza ingo zabo.
11. Sinode yasanze ari ngombwa gushyira imbaraga mu gutegura neza nogutoza urubyiruko agaciro n’icyubahiro by’umuryango nogushyingirwa. Turashimira Imana kuko kugeza ubu benshi mu rubyiruko usanga bifuza kuzashinga urugo rwiza rwishimye. Ariko hari igihe usanga nubwo benshi bishimira kugira urugo rwiza hari abadashaka cyangwa abatemera kuvunika no kwigomwa kugira bubake urugo rwiza. Kimwe mu bibazo bigaragara kenshi muri iki gihe n’uko kudashaka kwigora ngo umuntu yemere kuvukira urugo rwe n’abana be. Ababana ntibabura icyo batumvikanaho cyangwa umwe ababaza undi ariko kugirango babungabunge ubumwe bwabo kandi bubake bibasaba koroherana no kubabarirana. Mubintu tugomba kwitoza nogutoza abato nu kumenya kwigomwa, kwihanganirana, kwitanga nibyo biranga urukundo nyakuri. Yezu agira ati ushaka kunkurikira naheke umusalaba we maze ankurikire. (Mt 16,24) Iyo ubona ingo zisenyutse hari igihe usanga hari urubyiruko rugira impungenge ndetse n’ubwoba bwogushyingirwa. Hari ingengamibiterezo iriho ishingiye ku kwikunda no kwireba bituma umuntu adashobora kwakira undi mu buzima bwe ngo atabangamira ubwigenge bwe. Hari igihe usanga bitiranya ukwikunda n’urukundo nyakuri.
12. Kubaka urugo bisaba kumva neza ko urukundo atari amarangamutima gusa nogushimisha umubiri. Iyo urugo rwubakiye kuri ibi aba ari ukwibeshya gukomeye ku buryo rudatinda gusenyuka cyangwa rubaho nabi. Iyo umuhungu n’umukobwa bibwirako urukundo mbere na mbere ari ukuryamana ejo baba bahararukanye ugasanga urugo ruri mu bibazo. Mu kwitegura kubaka urugo bisaba kumvako mugenzi ari uwo Imana yakuremeye, yaguteguriye kugirango muhuze ubuzima kandi kuberako Imana iteganyako hari abazabakomakaho. Iyo umaze kubonako ariwe mugenzi wawe Imana yaguteguriye ko ari impano y’Imana ukamukundira icyo, ugashimira Imana noneho ukamwubaha ukirinda kumucumuza kubera rukuruzi y’umubiri cyangwa ngo wemere ko agucumuza wibwirako umushimisha n’ukurarya ubukwe bubisi kuburyo bizagwa nabi urugo rwanyu n’urukundo rwanyu. Imana niyo ibahuza iyo mucumuye ku Mana muba mutangiye kubana ku buryo butandukanye n’ubwi Mana bikazabagwa nabi- true love waits. Umusore n’inkumi bafite umutima ukeye batsinda irari ry’umubiri akabona ishusho y’Imana muri mugenzi. Akamubonamo ishusho y’urukundo rusukuye n’inshuti bashobora guhuza ubuzima n’urugendo rwokwitagatifuza bahesha Imana ikuzo kandi bayihereza. Bene uru rukundo rukomoka ku Mana rutuma bitegura kurushinga babana mu bumanzi n’ubusugi bagafatanya mw’isengesho bagaterana inkunga iyo umwe ashaka kuganzwa n’intege nke z’umubiri undi akamwibutsa akamufasha kudahemuka. Bagaterana inkunga mw’isengesho kugirango babone imbaraga zogutsinda. (Mt 26,41) Iyo biteguye neza gutya bagira urugo rwiza rwishimye bakasazane bizerana kandi bakundanye. Ndetse uko barushaho gukura ninako barushaho gukundana n’umwe kwishimira undi. N’abana bavutse bakarerwa muri uyu muryango bakurana ineza n’ibyishimo bonka ku babyeyi. Birashimishije iyo twizihiza yubile z’abashakanye n’abana babo Imana y’abahaye. Abashakanye bagenewe kubana ubuzima bwabo bwose kuko “Icyo Imana yafatanyije umuntu ntakagitandukanye†. Mt 19,6
13. Uyu mubano mwiza n’ibyishimo byabashakanye bikumira ibibazo byinshi by’urugo biviramo abashakanye no kuba batana. Kimwe mu bibazo bikomeye twahuye nacyo muri Sinode n’Ingo zabashakanye zigatana umugabo agashaka undi mugore n’umugore nawe agashaka undi mugabo ndetse bose bakabyara abandi bana. Usanga ari ibibazo bikomeye byabaye insobe. Noneho agashakako Kiliziya igira uko imugenza ngo afashwe. Hari abasaba ngo babe bakongera guhabwa amasakramentu ugasanga bidashoboka. Mw’Ivanjili Yezu yahuye nicyo kibazo avuga yeruye ko bidashoboka.
Nuko Abafarizayi baramwegera, bamubaza bamwinja, bati «Ese biremewe ko umugabo yasenda umugore we ku mpamvu ibonetse yose?†
4Arabasubiza ati «Ntimwasomye ko kuva mu ntangiriro, Rurema yabaremye ari umugabo n’umugore, 5kandi ko yavuze ati ’Ni cyo gituma umugabo azasiga se na nyina kugira ngo yegukire umugore we, maze bombi bakaba umubiri umwe gusa?
6Bityo rero ntibaba bakiri babiri, ahubwo baba umubiri umwe. Nuko rero icyo Imana yafatanyije, umuntu ntakagitandukanye!»
7Baramubaza bati «Ariko se, ni iki gituma Musa yategetse gutanga urwandiko rw’isenda. mbere yo kwirukana umugore?» 8Arabasubiza ati «Ni umutima wanyu w’indashoboka watumye Musa abemerera kwirukana abagore banyu, ariko si ko byahoze. 9Naho jye mbabwiye ko umuntu wese wirukanye umugore we — uretse iyo babanaga bitemewe n’Amategeko - kandi akazana undi, aba asambanye.»
14. Niyo mpamvu rero urugo rugomba gutegurwa neza hakiri kare. Turifuzako nabura abitegura gushinga urugo bajya biga amezi atandatu. Bakabanza kumenyana nokgukundana bitari amarangamutima noguharara gusa cyangwa ngo bihutira kurya ubukwe bubisi ahubwo mw’isengesho nogukorana urugendo bubaha Imana n’umugambi wayo. Iyo bamaze kubaka urugo imyaka yambere baba bakeneye kubaba hafi nokubaherekeze mw’isengesho no munyigisho ku rugo. Hanyuma rero hari nokuba hafi ingo z’abashakanye.
15. Hari ibibazo abantu bo hanze cyane cyane bashakaga kuzana muri Sinode cyane ikibazo cy’abantu usanga bafite ikintu cy’irari ry’umubiri ridasanzwe umuntu akararikira uwo bahuje igitsina cyangwa se ubutinganyi. Iki kibazo ubwacyo ntaho gihuriye n’umuhamagaro n’ubutumwa bw’umuryango ariko niba murugo hari ufite icyo kibazo niyo ngeso bishobora guhungabanya umuryango. Kuri iki kibazo Bibiliya yigishako ari amahano kuko bidahuje na Kamere y’umuntu uko Imana yamuremye. Muri Bibiliya nicyo cyarimbuye Sodoma na Gomora (Intg.19,29). No mwibaruwa Paulo Mt yandikiye Abanyaroma agaragazako ari ubuyobe bukomeye no kugomera Imana. (Rm 1,26-27) Hari aho usanga hari abantu bafite icyo kibazo ndetse ugasanga barabaye imbata z’iyo ngeso. Abantu bafite icyo kibazo Kiliziya igerageza kubasha ngo bashobore gukira kuko tugomba gutandukanya icyaha n’umuntu, tugakunda umuntu tukamurwanaho ngo tumukize ariko tukanga icyaha kandi tukanakirwanya. Ikibabaje muri iki gihe nuko usanga hari ingengabitekerezo iriho mu bantu bayobye bagashaka nokuyobya babumvisha ko abatinganyi ari uburenganzira bwabo ndetse hari n’ibihugu byagezaho bibemerera gushyingiranwa nkabashakanye bemewe n’amategeko bakabyita iterambere mu burenganzira bw’umuntu. Muri Sinodi ibi twarabyamaganye kandi twamagana n’ibihugu bikize cyane imuryango nterankunga ishaka gutegeka ibihugu bafashe kwemera ubwo buyobe kugirango babone kubafasha. Ikibabaje cyane tugomba kwirinda cyane cyane mu rubyiruko nuko usanga hari abashaka kubashuka nokubatoza izo ngeso nkaho ari ubumenyi cyangwa amajyambere babazaniye hanyuma rero ukazasanga hari abato bashobora gushukwa bakagwa murizo ngezo nabo bakaba imbata z’izi ngeso nkuko umuntu atangira kunywa urumogi bikazamugora kuruvaho cyangwa se kureba amashusho y’urukozasoni ugasanga abaye imbata yabyo kandi bimwangiriza ubuzima nokubaka urugo bikazamunanira akaba ikibazo mu muryango.
14. Ubutumwa bw’ingenzi bw’urugo n’ukogeza ivanjili cyane cyane muri iki gihe dushaka kuvugurura iyogeza butumwa. Urugo rwamamaza ivanjili ruhereye kubarugize cyane ababyeyi bigisha abana ijambo ry’Imana ariko n’abana nabo bigisha ababyeyi. Hanyuma urugo rwigisha ivanjili no kubandi mu muryangoremezo, mu miryango y’Agisiyo Gatolika ndetse no muri paruwase kugira inshingano. Uko abashakanye basohoza neza bigisha abandi ijambo ry’Imana, bita kubakene n’imbabare, ubu butumwa nabo birabubaka, bagakura mu rukundo kandi bagakomera mu bumwe bwabo no mu mubano wabo rukaba urugo rwizihe Imana n’abantu. Dufite urugero rw’abagaragu b’Imana Cyprien Rugamba na Dafroza Mukansanga.
Mgr Antoine KAMBANDA


c: text/html

text:
Maniraruta Martin uzwi cyane nka Mani Martin mu muziki nyarwanda, kuri ubu asigaye yambara iherena ku izuru ry’ibumoso, ibintu we avuga ko ari ubuzima busanzwe. Mani Martin yabajijwe icyamuteye gupfumura izuru akarishyiraho iherena n’aho yavanye igitekerezo, asubiza aseka cyane. Yagize ati;
Hahaha, nk’uko umuntu abyuka akambara ipantalo y’ubururu cyangwa akambara ishati y’umweru cyangwa akamera ukuntu aba ameze nyine ni ko nanjye mpitamo kumera so numva ko ntafite umukoro wo gusobanurira abantu ibintu cyane cyane biri ku mubiri wanjye. It’s my feelings.
Mu kiganiro na Izuba Rurashe dukesha iyi nkuru, Mani Martin yabajijwe igihe yatoboreye izuru ndetse niba bitaramuriye, asubiza iki kibazo muri aya magambo “I can’t talk about that” (nta cyo nshobora kubivugaho), ni kimwe n’uko nakubaza ngo nk’iyo pantalo yazamutse neza itakuriye, hahaha ntacyo byamarira mbimenye.”
Mani Martin yatoboye izuru yambaraho iherena (Ifoto/Ngendahimana Sam
REBA HANO 'AFRO' YA MANI MARTIN

robotstxt: allowed

filter: keep


text:
Imyembe yo muri Indoneziya
Ku kirwa cy’i Borunewo ho muri Indoneziya hari amoko y’imyembe 34 (Mangifera) ya kimeza. Amenshi muri aya moko yugarijwe n’ikibazo gikomeye cyo gucika burundu bitewe n’imvura yo mu ishyamba yangiza ibimera. Amwe mu moko y’imyembe, urugero nk’Umwembe wa Kalimantana (Mangifera casturi) wamaze gucika burundu mu ishyamba.
Andi mu moko y’biti by’imyembe bikomoka i Borunewo ni nka Mangifera griffithi (azwi ku mazina akurikira yo mu rurimi rw’aho akomoka: asem raba, na romian), Mangifera pajang (asem payang), Mangifera quadrifida (asem kipang) na Mangifera torquenda (asem putaran).
Imyembe ihumura neza (Fragrant Mango, Mangifera odorata) ni ubwoko bw’imyembe izwi na benshi, akenshi yera mu Majyepfo y’Uburasirazuba bwa Aziya. Ni ikimanyi hagati y’umwembe ukunze guhingwa na benshi (Mangifera indica) n’umwembe witwa Umwembe w’Ifarashi (Horse Mango, Mangifera foetida). Ubu bwoko buzwi ku mazina y’uturere bukomokamo: kuweni, kuwini (mu rurimi rwo muri Indoneziya); kweni, asam membacang, macang, lekup (mu rurimi rwo muri Maleziya); kuwini, ambacang, embacang, lakuik (mu rurimi rw’i Minangukabo); kuweni, kebembem (mu rurimi rw’i Betawi); kaweni, kawini, bembem (mu rurimi rwo muri Sundani); kaweni, kuweni, kweni (mu rurimi rw’i Javani); kabeni, beni, bine, pao kabine (mu rurimi rw’i Maduru), kweni, weni (mu rurimi rw’i Balini); mangga kuini (mu Majyaruguru ya Sulawesi); and kuini, guin, koini, kowini, koine, guawe stinki, sitingki, hitingki (mu birwa by’i Maluku).
««« Inkuru ibanza: Imikindo Parajubaea torallyi Inkuru ikurikira: Umwembe wa Kalimantana, Kalimantan Mango, Kasturi (Mangifera casturi) »»»
Ku wa kane 18.2.2010 10:58 | Kubisohora ku urupapuro | Ibimera nyaburanga bidasanzwe
Ibyerekeye KPR
Sangira n’abandi uburambe bwawe kubijyanye no gukuza ibimera. Andika inkuru cyangwa inyandiko kubijyanye no kwitabwaho k’ubusitani, gutera, gukuza no kwita ku ibimera n’ibindi bibyerekeyeho. Hanyuma ubitangaze mururimi rwawe kavukire ubinyujije mukinyamakuru cyacu cyivuga ibijyanye n’ibimera cyitwa Botanix.


text:
Kuri iki cyumweru, taliki 06 Nyakanga 2014, Kiliziya Gatulika nk’uko bisanzwe ku yindi minsi yose nabwo yagize amasomo igenera abana bayo ikunda mu buryo butambutse imitekerereze n’imyumvire yacu ya hano munsi. Rimwe na rimwe tukanabisuzugura nyamara mu nyigisho Yezu yaduteguriye uyu munsi aragaragaza ko icyo Kiliziya idusaba kitavunanye na gato.
IJAMBO RY’IMANA KURI IKI CYUMWERU CYA 14 GISANZWE, TALIKI 06 NYAKANGA 2014 : Isomo rya mbere : Zakaliya : 9,9-10 Zaburi : 144,1-2,8-9.11-13 Isomo rya kabiri : Abanyaroma : 8,9.11-13 Ivanjiri : Matayo : 11,25-30 : «Imana umukiza wa rubanda ibingingira guca bugufi ngo bagere ku gakiza gashyitse ni nawe ugamburuza abategetsi b’amahanga bigize agati kadacanwa bagashinga ijosi.» Abatagatifu : Goreti, Dominika na Godeliva
Kuri iki cyumweru, taliki 06 Nyakanga 2014, Kiliziya Gatulika nk’uko bisanzwe ku yindi minsi yose nabwo yagize amasomo igenera abana bayo ikunda mu buryo butambutse imitekerereze n’imyumvire yacu ya hano munsi. Rimwe na rimwe tukanabisuzugura nyamara mu nyigisho Yezu yaduteguriye uyu munsi aragaragaza ko icyo Kiliziya idusaba kitavunanye na gato.
No comments:
Post a Comment
Muvandimwe, nshuti ya SHIKAMA, turagushimira cyane umuganda utanga wo kubaka URWANDA rushya ubinyujije mu bitekerezo byawe( Komanteri). Kugirango turwanye urukungu rw'Agatsiko ni ngombwa ko buri komanteri ibanza gusuzumwa. Yohereze, irahita ijya ku rubuga mu minota mike niba idatandukira( kuvuga ibitajyanye n'inyandiko), itukana, cyangwa yuzuyemo uburere buke.
Wipfusha komanteri yawe ubusa ukoresha "ANONYMOUS", himba izina urikomeze kuko hari ibihembo mu Kuboza 2016 ku bantu 3 bazaba babaye indashyikirwa mu gutanga ibitekerezo. Dukomeje kubashimira ubwitange n'umurava muhorana. IMANA Y'I RWANDA ihorane namwe iminsi yose.
Dg NKUSI Yozefu
www.shikamaye.blogspot.com
Uharanire ko Ukuri gusimbura ikinyoma.
Email: mahoriwacu@gmail.com; tel: +4745564355


text:
Umutoni Balbine, igisonga cya kane cya Nyampinga w’u Rwanda wa 2015 yagarutse mu bari kwiyamamariza kuzavamo Nyampinga w’u Rwanda wa 2016.
Balbine yagaragaye mu bakobwa baje kwiyamamariza mu Ntara y’i Burengerazuba, mu Karere ka Rubavu, kuri uyu wa 10 Mutarama 2016.
Mu bandi, Balbine ubu usigaye ari n’umunyamakuru kuri Radiyo 10, yagaragaraga nk’uwifitiye icyizere cyane, kandi ubona ko aziranye n’abategura aya marushanwa ubona ko amarushanwa ayajemo nk’uyamenyereye.
Yatomboye Nomero 1, atangirana na bagenzi be amajonjora.
Mu kiganiro cyihariye yagiranye n’Ikinyamakuru Izuba Rirashe, Balbine yavuze ko yabonye aya ari yo mahirwe ye meza yo kongera kugerageza kurushanirwa kuzambikwa ikamba rya Nyampinga w’u Rwanda, noneho akabigeraho.
Yagize ati “Amahirwe aboneka rimwe mu buzima, tugomba kuyafatirana agihari.”
Yabwiye iki kinyamakuru ko aramutse atowe hari byinshi yatangiye yashyira mu bikorwa birimo gushyigikira urubyiruko mu bijyanye n’ikoranabuhanga.
Yagize ati “Mfite imishinga myinshi, mpereye ku yo nahereyeho n’indi myinshi nzagaragaza ningira amahirwe yo kwambikwa iri kamba.”
Abategura aya marushanwa babwiye Izuba Rirashe ko uwigeze kuza mu marushanwa ya Nyampinga yabanje yemerewe kuyagarukamo, kabone n’ubwo waba warabaye igisonga cya mbere.
Bagwire Keza Joannah nawe waje mu bisonga bya Nyampinga w’u Rwanda wa 2015, we akaba ari na Nyampinga w’Umuco, nawe yagaragaye ahabera aya majonjora ari ko yaje aje kureba uko biri bugende, kuko yatembereye ku Gisenyi.
Yari ari kumwe kandi na Umutoniwase Flora na we waje mu bakobwa 15 bageze ku musozo w’irushanwa rya Nyampinga w’u R wanda wa 2015.
Uretse kuba kimwe mu bisonga bya Nyampinga w’u Rwanda, Balbine yanambitswe ikamba rya Nyampinga uhiga abandi mu mashuri y’isumbuye mu 2014 ubwo yigaga muri Lycee de Kigali.


text:
ISOMO RYA MBERE
Ibaruwa ya Mutagatitu Yakobo lntumwa (Yak 2, 14-24.26)
14Byaba byunguye iki se, bavandimwe banjye, umuntu avuze ko afite ukwemera,niba adafite ibikorwa? Uko kwemera se gushobora kumukiza? 15Niba umuvandimwe wawe cyangwa mushiki wawe bambaye ubusa, cyangwa se badafite ibyo kurya bya buri munsl, 16maze muri mwe hakagira ubabwira ati« Nimugende amahoro, mwote kandi muryoherwe»; atabahaye ibibatunga, byaba bimaze iki? 17Bityo rero, n'ukwemera kutagira ibikorwa kuba kwarapfuye ubwako.
18 Ariko wenda hagira uvuga ati « Wowe ufite ibikorwa, naho jye nkagira ukwemera!» Uwo nguwo namusubiza nti «Nyereka ukwemera kwawe kutagira ibikorwa, naho jye nkwereke ibikorwa bigaragaza ukwemera kwanjye. 19Wemera ko habaho Imana imwe? Ni byiza rwose! N'ingabo za Sekibi zirabyemera, ariko zigahinda umushyitsi kubera ubwoba. 20Muntu w'ikiburabwenge, waba ushaka se kumenya ko ukwemera kudafite ibikorwa kuba kwarapfuye? 21Ni ko ye, Abrahamu umukurambere wacu, si ibikorwa byatumye aba intungane igihe atuye umuhungu we Izaki ku rutambiro? 22Urabona rero ko ukwemera kwajyanaga n'ibikorwa, n'ibikorwa bikuzuza ukwemera; 23maze hakarangira ijambo ry'Ibyanditswe rigira riti 'Nuko Abrahamu yemera Imana, bityo aba intungane' kandi yitwa incuti y'Imana.» 24Murabona rero ko ari ibikorwa umuntu akesha kuba intungane, ntibibe mukwemera konyine. 26Koko rero, nk'uko umubiri ubuze umwuka uba wapfuye, bityo n'ukwemera kutagira ibikorwa kuba kwarapfuye.
ZABURI (Zab 112 (111),1-2, 3-4, 5-6)
Inyik/ Hahirwa umuntu uhimbazwa n'amategeko y'Uhoraho.
Hahirwa umuntu utinya Uhoraho,
agahimbazwa n'amategeko ye!
Urubyaro rwe ruzagira amaboko mu gihugu,
ubwoko bw'abantu b'intungane bugire umugisha.
Ubukungu n'umunezero bibarizwa iwe,
n'ubutungane bwe buhoraho iteka.
Mu gihe cy'umwijima yaka nk'urumuri,
rumurikira abantu b'intagorama.
Koko impuhwe, ineza n'ubutungane, ni byo bimuranga.
Hahirwa umuntu ugira impuhwe kandi akaguriza abandi,
ibintu bye aba abigengana ubutungane.
Nta bwo azigera ahungabana bibaho,
azasiga urwibutso rudasibangana.
IBANGINDIRIMBO RIBANZIRIZA IVANJILl (2 Tim 1, 10)
Alleluya Alleluya.
Yezu Kristu, Umukiza wacu yatsinze urupfu,
maze atangaza ubugingo abigirishije lnkuru Nziza.
Alleluya.
IVANJILI
+ Mariko (Mk 8, 34-38 ; 9,1)
Muri icyo gihe, 8,34 Yezu ahamagara rubanda hamwe n'abigishwa be, arababwira ati «Niba hari ushaka kunkurikira, yiyibagirwe ubwe, aheke umusaraba we maze ankurikire! 35Kuko uzashaka gukiza ubugingo bwe azabubura, naho uzahara ubugingo bwe kubera jyewe n'Inkuru Nziza, azabukiza. 36Umuntu watunga iby'isi yose, ariko akabura ubugingo bwe, byaba bimumariye iki?37Cyangwa se umuntu yagurana iki ubugingo bwe? 38Koko rero, umuntu uzanyihakana, agahinyura n'amagambo yanjye imbere ya bariya bantu b'abasambanyi kandi b'abanyabyaha, Umwana w'umuntu na we azamwihakana igihe azazira mu ikuzo rya Se, ashagawe n'abamalayika baragatifu.» 9,1Nuko yungamo ati «Ndababwira ukuri mu bari hano, harimo abatazapfa batabonye Ingoma y'Imana ije mu bubasha.»


text:
Home > MC Tino na Gabiro Guitar bashyize ku karubanda umukobwa Rita wabenze (...)
MC Tino na Gabiro Guitar bashyize ku karubanda umukobwa Rita wabenze inshuti yabo
Mu cyumweru gishize nibwo umuhanzi Mc Tino afatanije na Gabiro Guitar bashyize hanze indirimbo bise ‘Mama Rita’, uyu musore akaba ahamya ko iyi ari inkuru mpamo ndetse ko na Rita ahari.
Mu kiganiro twagiranye, Mc Tino yavuze ko iyi nganzo yayikomoye ku bintu byadutse aho usanga umusore n’inkumi bashobora gukundana ariko ababyeyi babo bakabangamira urwo rukundo bityo bagatandukana.
Yagize ati “Ubundi muri iki gihe wikundira umukobwa, wamusura ababyeyi bakakwitegereza kubera impamvu zabo bagafata umwanzuro ko umukobwa wabo atabana nawe. Muri iyi ndirimbo rero turasaba umubyeyi tumwinginga ngo ampe umukobwa we mukunde, muhoze amarira ariko akabyanga.”
Muri iyi ndirimbo Tino yavugaga ibyabayeho
Tumubajije niba ibyo avuga mu ndirimbo ari inkuru mpamo, Tino yadusubije ati“Yes, byabaye ku nshuti yacu duturanye i Gikondo. Byarambabaje cyane kuko umukobwa yaramukunze cyane ariko aza kumubenga biturutse ku babyeyi be. Aramubwira ngo agiye kujya hanze, ngo ib’urukundo babihagarike.
Ariko se yagiye hanze hehe ko ahubwo nko mu mezi 2 akurikiyeho twakubitaniye hariya Kicukiro Centre, ndamubaza nti ‘ese aha niho hanze watubwiye wagiye?’ , hanyuma isoni ziramukora atangira kunsobanurira uburyo ari ababyeyi be bamubujije gukomeza gukundana n’uo musore w’inshuti yanjye. Byarambabaje cyane rero kuko nari nzi ukuntu uwo musore yamukunze, akamusohokana buri gihe, akamutakazaho amafaranga n’igihe kinini cyane.”
Yayiririmbye afatanije na Gabiro Guitar
Twamubajije kandi niba abo yaririmbye babizi maze niko guhita atwerurira ko yewe n’izina bakoresheje ari impamo. Ati “Ari uwo musore arabizi ndetse n’uwo mukobwa mpamya ko abizi kuko ni izina rye twakoresheje, yitwa Rita, urumva ko na we na mama we babimenye.”
Dusoza twamubajije niba hari icyo abo muri uwo muryango barabivugaho, ariko atubwira ko bataragira icyo bamubwira.
Uyu musore wamenyekanye cyane mu itsinda rya TBB yatubwiye ko kuva yatangira gukora wenyine buri tariki ya mbere y’ukwezi azajya asohora igihangano cyangwa amashusho yacyo


text:
- Umukobwa yatwaye inda, se ararakara bya hatari amutegeka kujya kumwereka uwayimuteye, baragenda barahagera, umusaza yakunje isura bya danger.
Umusaza ati ni wowe wantereye umwana inda sha!? Umuhungu ati ni njye muze, ariko reka mbanze nanakuzimanire. Umusaza ati kazimanirwe n’abazimu, nta n’isoni…..(umuhungu aba amuciye mu ijambo) ati jya utuza vieux, inda sinayihakanye, ni njye wayimuteye, nabyara umuhungu nzaguha taxi ebyiri na miliyoni nk’eshanu zizakubera igishoro mu bucuruzi, umukobwa wawe yambwiye ko kuri banki bakwimye inguzanyo, bityo rero reka guhangayika ikitabuze hano ni amafaranga. Nabyara umuhungu nzaguha ibyo, nabyara umukobwa byo kuko nkeneye agakobwa cyane nzaguha supermarket, nguhe ikibanza kiri i Bugesera n’isambu ya metero 80 kuri 50 iri i Rwamagana.
Umukobwa aba yitereye hejuru ati hanyuma se inda iramutse ivuyemo byagenda bite? Umusaza ati ceceka wa mushenzi we, nivamo azagutera indi, urazana iby’imiteto mu mafaranga?
2. Boss yahamagaye sekereteri amubwira ko bagomba kujyana isafari ( mu ruzinduko rw’akazi) mu cyumweru gitaha, sekereteri ahamagara umugabo we amubwira ko mu cyumweru gitaha atazaba ahari azaba yajyanye isafari na boss, umugabo wa sekereteri ahamagara ihabara rye ati icyumweru gitaha tuzaryoshya itegure umugore wanjye agiye isafari kandi azamarayo icyumweru! Iryo habara riba rihamagaye umwana ryigishaga rimubwira ko mu cyumweru gitaha nta masomo ahari, umwana aba ahamagaye sekuru (boss) amubwira ko nta masomo mu cyumweru gitaha bityo ko azaza akamusura akahamara icyumweru, sekuru (ari na we boss) aba ahamagaye sekereteri amubwira ko byahindutse ko batakigiye isafari kuko afite umushyitsi (umwuzukuru we), sekereteri aba ahamagaye umugabo we amubwira ko uruzinduko rwasubitswe ko atakigiye isafari, umugabo ahamagara ihabara rye aribwira ngo ntirizaze kuko umugore yahagaritse gahunda yo kujya isafari, ihabara rihamagara umunyeshuri waryo rimubwira ko amasomo ahari nk’ibisanzwe, umunyeshuri aba ahamagaye sekuru (boss) amubwira ko atakije kumusura kuko mwalimu yamubwiye ko amasomo ahari nk’ibisanzwe, sekuru (boss) ahamagara sekereteri amubwira ko bagomba kujya isafari kuko umushyitsi we atakije!!!!!!


text:
Kayonza: Abagize urwego rwa DASSO bemeza ko bazuzuza neza inshingano zabo
Abantu 40 bagize urwego rwunganira ubuyobozi bw’akarere mu gucunga umutekano (DASSO) mu karere ka Kayonza tariki 15/09/2014 barahiriye kuzuza inshingano za bo uko bikwiye, ngo bakaba bafite icyizere ko bazabigeraho nk’uko byavuzwe n’umuhuzabikorwa wa DASSO ku rwego rw’akarere ka Kayonza.
Mu byo basabwe n’inzego z’umutekano zisanzwe zikorera muri ako karere harimo gukorana n’izindi nzego kandi bakirinda guhutaza abaturage, ariko bakaba banahawe indi nshingano ikomeye yo kurwanya no guhashya ibiyobyabwenge bikunze gufatirwa muri ako karere.
Umuhuzabikorwa wa DASSO mu karere ka Kayonza Mukarage John yavuze ko uru rwego rutazagaragara mu makosa nk’ayo kuko rutandukanye cyane n’urwego Local Defense Force basimbuye rwakunze kuvugwaho ibyaha bya ruswa no guhishira abanyabyaha.
Yagize ati “Dutandukanye n’urwego twasimbuye [rwa Local Defense] rwagiye rugaragaraho amakosa nko guhishira abanyabyaha no kwifatanya na bo. Twebwe dufite ikinyabupfura twatojwe tugomba gukorana n’abaturage bakaduha amakuru kugira ngo dushobore kurwanya ibiyobyabwenge nka kanyanga n’urumogi, tuzagerageza kujya duhanahana amakuru kandi tuyatangire igihe kugira ngo dukumire icyaha kitari cyabaâ€
Urwego rwa DASSO rufite inshingano yo kunganira ubuyobozi bw’inzego z’ibanze mu gucunga umutekano. Umuyobozi w’akarere ka Kayonza Mugabo John avuga ko hari byinshi ubuyobozi bw’ako karere bwiteze kuri urwo rwego, kuko abarugize nibubahiriza neza inshingano za bo uko bikwiye bizatuma umutekano urushaho gucungwa neza.
Agira ati “Uru rwego rwa DASSO ruje gufasha ubuyobozi bw’inzego z’ibanze kugira ngo bwubahirize inshingano za bo, rukaba ruzadufasha kubungabunga umutekano w’abaturage n’ibintu bya bo cyane cyane batanga amakuru ku gihe ku kintu cyose gishobora guhungabanya umutekano w’abaturage. Ni urwego rero dufitiye icyizereâ€
Mu bagize urwego rwa DASSO mu karere ka Kayonza harimo ab’igitsinagabo 36 n’ab’igitsinagore bane bazakorera ku rwego rw’akarere n’imirenge. Imirenge imwe yagiye igenerwa babiri indi igenerwa batatu bitewe n’ubunini bwa yo, ubwo barahiriraga kuzuza inshingano za bo bamwe bakaba bagaragaje impungenge z’uko kuba bakiri bake bishobora kuzababera imbogamizi kuko bitoroshye ko bagera ahantu hose mu gihe gito kugira ngo bamenye amakuru y’ibihabera kandi bayatangire igihe.
Umuyobozi w’akarere ka Kayonza we avuga ko hari uburyo uru rwego ruzajya rukorana n’izindi nzego z’ubuyobozi ku buryo kumenya ayo makuru bitazagorana cyane.
Yabisobanuye agira ati “Ku rwego rw’akagari abaturage bazakomeza bakore amarondo ya bo, bakoreshe inkeragutabara, abo ni abantu n’ubundi bamenyereye gucunga umutekano bakorera ku rwego rw’akagari. Abandi [bo mu rwego rwa DASSO] bazajya bakorera ku mirenge, twabahaye telefoni ku buryo bashobora kuvugana n’abakuru b’imidugudu n’abayobozi b’utugari bose ku buntu kugira ngo bumve uko umutekano wifashe banakurikirane uko amarondo yapanzweâ€
Abagize urwego rwa DASSO mu karere ka Kayonza ngo bazakora amezi atatu y’igerageza, nyuma y’ayo mezi ngo nibwo bazahabwa contrat z’akazi. Basabwe gukora akazi kabo neza kandi bakanatanga amaraporo ku gihe, kuko uwo bizagaragara ko adashoboye ashobora kuzasimbuzwa abandi.


text:
Rutsiro: Meya mushya yakirijwe imihigo yananiranye agomba kwibandaho
Ayinkamiye Emerence Umuyobozi mushya w’akarere ka Rutsiro Ayinkamiye Emerence Umuyobozi mushya w’akarere ka Rutsiro mu ihererekanya bubasha yeretswe imihigo yananiranye igomba kwibandwaho mu gihe gisigaye More...
Huye: Hari imishinga komite icyuye igihe yifuza kuzakomerezwaho n’abazabasimbura
Komite icyuye igihe Nyuma y’uko tariki 28/1 komite nyobozi y’Akarere ka Huye yarekuye ubuyobozi, abari bayigize badutangarije kigalitoday bimwe mu bikorwa bifuza ko abazabasimbura bazakomeza. Eugène More...
Rulindo: Inama njyanama yemeje ingengo y’imari ivuguruye y’igihembwe cya kabiri
Abitabiriye inama njyanama Inama njyanama y’Akarere ka Rulindo icyuye igihe, ku itariki ya 24/01/2016, yateraniye mu cyumba cy’inama cy’Akarere hagamijwe kureba ibyagezweho. Inama njyanama More...
Nyagatare: Ingengo y’imari yagabanutseho 5.2%
Abagize biro ya njyanama y’akarere ka Nyagatare. Hagati Kamanzi Alicade umuyobozi wayo. Njyanama y’akarere ka Nyagatare yateranye kuri uyu wa 24 Mutarama, yemeje ingengo y’imari ivuguruye ingana More...
Kirehe: Nyanama y’akarere irishimira ibyagezweho muri manda ishoje
Umuyobozi wa njyanama ngo asanga akarere bagasize heza Inama isanzwe ya Njyanama y’akarere irangiza igihembwe cya 2 cy’umwaka 2015/2016 yateranye kuwa14/01/2016 abagize njyanama bishimira ibyo bagezeho More...
Gakenke: Barishimira byinshi byiganjemo iterambere muri 2015
Abaturage n’ubuyobozi bishimira ibyagezweho muri 2015 Abaturage n’ubuyobozi bw’akarere ka Gakenke barishimira ko mu mwaka wa 2015 bageze kuri byinshi bitandukanye byiganjemo iterambere rigenda More...
Huye: Abanyakinazi bazwiho kwesa imihigo bababajwe n’uko basubiye inyuma
huye  ,performance,contracts, activities,presentation sectors,people,leaders, improvement ,partnership Kuri uyu wa 15 Ukwakira 2015 ubwo bamurikaga ibyo bagezeho mu murenge wabo nibwo bagaragaje uku kutishimira More...
Nyabubare: Ntihakirangwa ibikorwa by’urugomo kubera kureka ibiyobyabwenge
Muri iyi santeri ya Nyabubare mbere babyukaga bajya kunywa kanyanga Bamwe mu batuye mu gasanteri ka Nyabubare mu murenge wa Rugarama, Akarere ka Gatsibo, bemeza ko ibikorwa by’urugomo n’ibiyobyabwenge More...
Huye: Abanyakinazi bazwiho kwesa imihigo bababajwe n’uko basubiye inyuma
Ubuyobozi n’abaturage b’umurenge wa Kinazi mu karere ka Huye bamenyereweho guhora besa imihigo ubu babajwe n’uko basubiye inyuma. Kuri uyu wa 15 Ukwakira 2015 ubwo bamurikaga ibyo bagezeho More...
Gakenke: Basanga imihigo ikwiye kuba iya buri wese
Ubuyobozi bw’umurenge wa Gakenke mu karere ka Gakenke bwamurikiye abaturage imihigo ya 2015-2016 maze nabo baboneraho guhiga ibyo bazakora. Nyuma y’uko akarere ka Gakenke kaje kumwanya wa nyuma mu More...


text:
Umugabo wari ufite umwana witwa *Pascal* wariufite ingeso yo kubeshya, yaragiye agura
inzogera isona iyo umuntu abeshye. Kibwa
avuye kuzana amanota yabaye uwa nyuma, Se
aramubaza ati : “wabaye uwa kangahe sha ?”
Kibwa ati “uwa mbere papa !”, inzogera iba
irasonnye iti “triiiiiiiiiiiiiiii !
Kibwa arongera ati : “Rata ni uwa kabiri,
inzogera nayo iti triiiiiiiiiii”, ni uko n’isoni
nyinshi ati nabaye uwa nyuma ariko
ntimunkubite ! Se ati warwana we kera nkiga
muri niverisiti, inzogera iti triiiiiiiiiiiiiiii, nako
sogonderi, inzogera iti triiiiiiiiiiiiiiii, nako
pirimeri, iti triiiiiiiiiiiiiiii, “nako ntago nize ariko
ujye umenya ubwenge wa rwana we.” Hashize
akanya nyina aba araje ati umva mwana
wanjye uyu So ureba hano, inzogera iti
triiiiiiiiiiiiiiii !


text:
Umuyobozi w’Akarere ka Ngororero, Godfroid Ndayambaje, mu kiganiro yagiranye na IGIHE yasobanuye zimwe mu mpamvu zatumye basubira inyuma, agaragaza n’ingamba zafashwe.
Ndayambaje yavuze ko umushinga w’amazi wadindiye bitunguranye, no kuba hari imirenge igera kuri itandatu n’utugari 17 byari bidafite Abanyamabanga Nshingwabikorwa biri mu byabasubije inyuma.
Yagize ati “Umushinga wagombaga kuzana amazi hano mu Ngororero waradindiye, natwe byaradutunguye kuko twari twakoze ibyo dusabwa byose, WASAC yagombaga kudukorera ku buryo amazi azira igihe, ariko ntibyashobotse ko twesa uwo muhigo”.
Arakomeza ati “Hari abakozi benshi batari bari mu myanya, aho twari dufite ba Gitifu b’imirenge batandatu badakora, batari mu kazi, dufite ba Gitifu b’utugari 17 batari mu myanya, murumva ko hari byinshi byagiye bidindira.
Umuyobozi w’Akarere ka Ngororero akomeza avuga ko umwanya babonye mu mihigo utabashimishije kuko basubiye inyuma, bityo akagaragaza zimwe mu ngamba bafite.
Avuga ko bari gukora ibishoboka byose ngo umuyoboro w’amazi wadindiye usubukurwe kandi amazi agere ku baturage vuba, ndetse imirenge n’utugari bidafite abayobozi, bari kugenda bashyirwaho.
Yagize ati “Ubu turacyavugana na Wasac kugira ngo ayo mazi agere ku baturage neza, aya mbere yatangiye kugera mu kigega, turi kubaka n’ikindi kinini kizayahuriza hamwe kugira ngo abashe kugera ku baturage benshi. Abayobozi na bo turi kugenda tubashyira mu myanya buhoro buhoro, ku buryo twumva tuzagaruka ku mwanya wacu, byaba ngombwa tukaza n’imbere”.
Haracyari impungenge
Bamwe mu baturage bo mu Karere ka Ngororero bavuga ko hari zimwe mu nzitizi bafite zishobora gutuma batesa neza imihigo y’umwaka wa 2016-2017.
Zimwe muri zo ngo harimo kuba ibyiciro by’ubudehe birimo amakosa, bigatuma imwe mu miryango ititabira gutanga umusanzu w’ubwisungane mu kwivuza.
Ikindi aba baturage bavuga ni ihindagurika ry’ibihe rishobora gutuma umusaruro utaboneka uko babyifuza, bityo bakaba bahura n’inzara.
Mu byifuzo byabo, basanga ibyiciro by’ubudehe bikwiye gukosorwa.
Jean Damascene Hategekimana utuye mu murenge wa Kavumu ati “ Ibyiciro by’ubudehe by’ubu bikoze nabi, nk’ubu hari abantu bakennye cyane bashyizwe mu cyiciro cya gatatu, ku buryo nta wushobora kuba yahabwa akazi nko muri za VUP n’ahandi ngo abone amafaranga ya mituweri”.
Arakomeza ati “Impamvu tutitabira kwishyura mituweri, ikibazo ni aho kiri kuko tubura amafaranga, hari nubwo umuntu arwara akarembera mu nzu. Twebwe tubona biriya byiciro by’ubudehe byasubirwamo, kuko uburyo bakoreshe bwo kuzuza turiye dupapuro, ntabwo bwari bunoze.”
Ku kijyanye no n’ubwitabire bw’abaturage mu kwishyura umusanzu w’ubwisungane mu kwivuza (Mutuelle de Santé), abatuye Ngororero kuri ubu bageze ku kigereranyo cya 62%.
Ku mazi meza, abayafite bari ku kigereranyo cya 62%, naho amashanyarazi bari kuri 18%.


text:
KANDA HANO UREBE VIDEO
Nk’ibisanzwe,Ibyamamare.com tubategurira icyegeranyo kibiteganyijwe kuba ku muntu mu cyumweru bitewe n’igihe yavukiye.Iyi ni inkuru igenda igaruka uko icyumweru gishije ikubiyemo icyo abahanga mu byo kwitegereza ahazaza (les voyants) bavuga ku bizaba ku muntu uko icyumweru gitashye, hakurikijwe igihe yavukiye.Dore uko icyumweru cyo ku ya 8 kugeza ku ya 14 Mutarama 2018 kizagenda.
Uwavutse hagati y’itariki ya 21 Werurwe na 19 Mata (Belier)
Mu rukundo
Muri iki cyumweru urukundo rwanyu muzarubamo nta bikabyo. Muziyerekana uko muri ndetse muzakuraho ugushidikanya kose abo mukundana bari babafiteho. Muzakenera ariko kwagura urukundo rwanyu bityo muzagirana ibiganiro byubaka n’abo mukunda. Kuri mwe ukuri kose muzishimira kukuvuga ahubwo munoze amagambo mukoresha mukuvuga.
Mu butunzi
Umutungo wanyu ushobora guhura n’amahirwe awuzamura muri iki cyumweru. Muzahura n’ibigeragezo binshi bibasaba gukoresha amafaranga mwibwira ko murimo kuvugurura ubuzima bwanyu. Muzabyitondere maze mubanze mubare neza mbere yo kugira amafaranga cyangwa undi mutungo wose musohora bitari ngombwa.
Mu kazi
Muri iki cyumweru muzumva mushaka cyane gushimwa bityo muzakora mutikoresheje ngo mubigereho. Akazi kanyu kazaborohera kandi muzabona ubufasha buturutse hirya no hino kandi muzabwakirane ineza gusa muzabanze mushishoze kuko siko bose bazaba babifuriza ibyiza gusa.
Uwavutse hagati y’itariki ya 20 Mata na 20 Gicurasi (Taureau)
Mu rukundo
Muzanyurwa cyane mu rukundo kuko muzaruhundagazwaho yaba n’abo mukunda cyangwa se n’umuryango. Muziyumvamo icyizere cyinshi cyo gukomeza ubuzima kuko muzibona nk’abantu bakunzwe cyane. Muzafata umwanya wo kwiyegurira bya nyabyo uwo mukundana kandi bizabanyura mwembi mu gihe kirekire cyane.
Mu butunzi
Muzatangira gukora imibare ubabashisha gutangira gusohora amafaranga make cyane. Ibyifuzo byanyu byo gutera imbere no kugera kure bizababashisha kwiyima kugira ngo mubashe kwibikira iby’ejo. Mwitegure kandi kugira ibintu bitunguranye byo guhaha mu rugo.
Mu kazi
Gutekereza mu buryo bwiza bizabafasha mu kazi kanyu ka buri munsi muri iki cyumweru. Murasabwa kwitegereza cyane ibijyanye n’ejo hanyu mu murimo mukora kandi ibi mukabitangira nta gutinda kuko iki cyumweru ari icy’amahirwe kuri mwe.
Uwavutse hagati y’itariki ya 21 Gicurasi na 21 Kamena (Gemaux)
Mu rukundo
Umutungo wanyu ushobora guhura n’amahirwe awuzamura muri iki cyumweru. Muzahura n’ibigeragezo binshi bibasaba gukoresha amafaranga mwibwira ko murimo kuvugurura ubuzima bwanyu. Muzabyitondere maze mubanze mubare neza mbere yo kugira amafaranga cyangwa undi mutungo wose musohora bitari ngombwa.
Mu butunzi
Muri iki cyumweru muzumva mushaka cyane gushimwa bityo muzakora mutikoresheje ngo mubigereho. Akazi kanyu kazaborohera kandi muzabona ubufasha buturutse hirya no hino kandi muzabwakirane ineza gusa muzabanze mushishoze kuko siko bose bazaba babifuriza ibyiza gusa.
Mu kazi
Muri iki cyumweru muzumva mushaka cyane gushimwa bityo muzakora mutikoresheje ngo mubigereho. Akazi kanyu kazaborohera kandi muzabona ubufasha buturutse hirya no hino kandi muzabwakirane ineza gusa muzabanze mushishoze kuko siko bose bazaba babifuriza ibyiza gusa.
Uwavutse hagati y’itariki ya 22 Kamena na 22 Nyakanga (Cancer)
Mu rukundo
Muzigiramo impano yo kuvugisha ababikwiriye kandi muzabigiriramo amahirwe. Niba nta mukunzi mufite muzagira amahirwe cyane yo guhura n’abantu bazima. Ibi rero bizabafashe kongera ibiganiro n’umutima mwiza ndetse muzashyire imbere ibyo muzi neza ko mwifitemo byiza kandi byakurura ababakunda, bizabahesha kugira amahirwe yo guhura n’uwo mwamarana igihe kinini.
Mu butunzi
Ubutunzi bwanyu buziyongera muri iki cyumweru cyane cyane bigendanye n’ingamba mufite zo kuzigama. Muri iki cyumweru igikomeye kizabagora ni ukugendana n’impinduka mu micungire no kugena uko mukoresha umutungo wanyu mwibanda ku kwizigamira cyane. Mushobora kuzabona amafaranga ku buryo buboroheye ariko ikizabagora ni ukumenya kuyakoresha uku bikwiye.
Mu kazi
Akazi kanyu muri iki cyumweru kazaba kihuta cyane kandi bizabashimisha cyane niba mukora ibyo mukunda, ariko niba ibyo mukora mubikoreshwa n’amaramuko gusa iki cyumweru kizabavuna cyane bityo murasabwa kwitonda cyane hato bitazabateranya n’abakoresha banyu. Muzashyiremo agatege bityo mwirinde ingaruka zaterwa no kwiteranya n’ababahemba.
Uwavutse hagati y’itariki ya 23 Nyakanga na 22 Kanama(Lion)
Mu rukundo
Muri iki cyumweru urukundo rwanyu muzarubamo nta bikabyo. Muziyerekana uko muri ndetse muzakuraho ugushidikanya kose abo mukundana bari babafiteho. Muzakenera ariko kwagura urukundo rwanyu bityo muzagirana ibiganiro byubaka n’abo mukunda. Kuri mwe ukuri kose muzishimira kukuvuga ahubwo munoze amagambo mukoresha mukuvuga.
Mu butunzi
Umutungo wanyu ushobora guhura n’amahirwe awuzamura muri iki cyumweru. Muzahura n’ibigeragezo binshi bibasaba gukoresha amafaranga mwibwira ko murimo kuvugurura ubuzima bwanyu. Muzabyitondere maze mubanze mubare neza mbere yo kugira amafaranga cyangwa undi mutungo wose musohora bitari ngombwa.
Mu kazi
Muri iki cyumweru muzumva mushaka cyane gushimwa bityo muzakora mutikoresheje ngo mubigereho. Akazi kanyu kazaborohera kandi muzabona ubufasha buturutse hirya no hino kandi muzabwakirane ineza gusa muzabanze mushishoze kuko siko bose bazaba babifuriza ibyiza gusa.
Uwavutse hagati y’itariki ya 23 Kanama na 22 Nzeri (Vierge)
Mu rukundo
Ni byiza ko muri iki cyumweru mwirinda kwibikamo ibyifuzo byanyu ahubwo mukabigaragaza bityo mukimwa mutiyimye. Benshi muri mwe bazagera kure batigeze bagera na rimwe mu rukundo. Niba mufite abakunzi, bazabereka cyane urukundo ndetse no ku bumva mu mabanga y’urukundo. Ukwihangana kwanyu niko kuzabahesha gutuza mu rukundo kandi n’abo mukunda bazabiha agaciro.
Mu butunzi
Muri iki cyumweru muzongera musubire mu mibare, mwitegereze neza aho amafaranga yanyu ajya ndetse n’inyungu abazanira. Mushobora kuzabona amafaranga mu buryo butunguranye kandi butangaje nk’inshuti ibarangiye ikiraka, amahirwe yo kubona umukiliya ubagurira umwe mu mitungo mwifuza kugurisha kandi byose biri mu nyungu zanyu.
Mu kazi
Muri iki cyumweru muzagira ibiganiro bibaha icyizere cyo gukemura ibibazo byinshi by’akazi ariko muzakenera n’ibihamya birenze amagambo kandi ibi muzabibona nimuramuka mwirinze guhisha ikibarimo. Guhanga udushya kwanyu bizabagirira akamaro muri iki cyumweru, ni byiza rero ko mwinjira neza mu ntekerezo zanyu maze ibitekerezo bije mukamenya kubibyaza umusaruro uko bikwiye.
Uwavutse hagati y’itariki ya 23 Nzeri na 22 Ukwakira (Balance)
Mu rukundo
Iki cyumweru kizaba cyiza kandi gituje cyane mu bijyanye n’amarangamutima yanyu. Gusa ananone murasa n’abashaka guhangayikira cyane ejo hazaza h’urukundo rwanyu. Murasabwa kwita cyane kubyo mubona uyu munsi kuko aribyo bizabubakira ejo hakomeye.
Mu butunzi
Muzatungurwa cyane n’uburyo iki cyumweru kizabagendekera mu bijyanye n’umutungo wanyu. Muzasobanukirwa neza n’aho ibyo mukuraho inyungu bituruka ndetse n’icyerekezo bigenda bifata. Niba mubona mwari mwarafashe icyerekezo kitari cyo ntimuzatinye kongera gutangira bundi bushya kuko ubuzima bwanyu buzubakira kuri icyo cyemezo.
Mu kazi
Muzagira amahirwe yo kumenya kandi muzakoresha neza ngo muzamure urwego muriho mu kazi mukora. Muzahura na bamwe bazabafasha mu gutera iyo ntambwe kandi bazabafasha kureba neza imbaraga mwifitemo. Hagati yo ku wa Kabiri no ku wa Gatanu muzakora cyane kandi muzibanda ku bizamara igihe kirekire ariko muzirikana ko umusaruro wabyo muzatangira kuwubona nyuma y’ibyumweru bibiri.
Uwavutse hagati y’itariki ya 23 Ukwakira na 22 Ugushyingo (Scorpion)
Mu rukundo
Ni byiza ko muri iki cyumweru mwirinda kwibikamo ibyifuzo byanyu ahubwo mukabigaragaza bityo mukimwa mutiyimye. Benshi muri mwe bazagera kure batigeze bagera na rimwe mu rukundo. Niba mufite abakunzi, bazabereka cyane urukundo ndetse no ku bumva mu mabanga y’urukundo. Ukwihangana kwanyu niko kuzabahesha gutuza mu rukundo kandi n’abo mukunda bazabiha agaciro.
Mu butunzi
Muri iki cyumweru muzongera musubire mu mibare, mwitegereze neza aho amafaranga yanyu ajya ndetse n’inyungu abazanira. Mushobora kuzabona amafaranga mu buryo butunguranye kandi butangaje nk’inshuti ibarangiye ikiraka, amahirwe yo kubona umukiliya ubagurira umwe mu mitungo mwifuza kugurisha kandi byose biri mu nyungu zanyu.
Mu kazi
Muri iki cyumweru muzagira ibiganiro bibaha icyizere cyo gukemura ibibazo byinshi by’akazi ariko muzakenera n’ibihamya birenze amagambo kandi ibi muzabibona nimuramuka mwirinze guhisha ikibarimo. Guhanga udushya kwanyu bizabagirira akamaro muri iki cyumweru, ni byiza rero ko mwinjira neza mu ntekerezo zanyu maze ibitekerezo bije mukamenya kubibyaza umusaruro uko bikwiye.
Uwavutse hagati y’itariki ya 23 Ugushyingo na 21 Ukoboza (Sagittaire)
Mu rukundo
Amarangamutima azababana menshi cyane muri iki cyumweru. Ibyo bazabakorera, ibyo bazababwira, uko bazabitaho ndetse n’impano bazabaha bizakangura cyane ibishashi by’urukundo bibarimo. Urukundo ruzaza ku mwanya wa mbere mubyo mukora niyo byaba bitameze neza cyane muzihutira gukemura ikibazo cyose mubona kibangamira uburyohe bw’urukundo rwanyu.
Mu butunzi
Muzashaka gutangira impinduka mu bijyanye no gukoresha amafaranga yanyu. Umuryango wanyu uzababera umujyanama mwiza kubyo mushidikanyaho bitandukanye. Nyubwo aba bazasa n’ababagira inama zibagoye ariko nizo zizabafasha kwiga neza ku igenamigambi ryanyu bityo mugire imyifatire ikwiriye mu gukoresha amafaranga.
Mu kazi
Muri iki cyumweru murasabwa cyane gushyira ingufu mu mitekerereze ibafasha gufata imyanzuro yongera imbaraga mu kazi mushinzwe gutunganya. Muzarangwa n’imbaraga zidasanzwe zo gukemura ibibazo bimaze iminsi byarababereye ingutu mu kazi. Ntimuzaheze ubufasha ubwo aribwo bwosemuzahabwa kuko buzaza bwuzuza imbaraga zanyu bityo ibintu birusheho kugenda neza kurusha uko mwabyirundaho bikaba byababaho byinshi.
Uwavutse hagati y’itariki ya 22 Ukuboza na 20 Mutarama (Capricorne)
Mu rukundo
Nubwo ibiganiro byanyu bizasa n’ibitameze neza, muzabasha kugumana cya kibatsi cy’urukundo. Muzasa n’abiyibagirwa kugira ngo munezeze abo mukunda. Ibi bishobora kugera kure bigatuma uwo mukundana abyitwaza cyane hanyuma namwe mukaba mwakwisubiraho bikabatera gutekereza ibindi.
Mu butunzi
Ntabwo muzatagaguza umutungo wanyu ahubwo muzashyiraho amategeko y’icungamutungo akomeye azafasha umuryango wanyu kumererwa neza no kutagira icyo ubura. Mushobora kandi kwinjiza amafaranga mu buryo bubatunguye mu mpera z’iki cyumweru.
Mu kazi
Muri iki cyumweru nta kintu na kimwe muzemera ko kibavangira mu kazi. Muzagira amahame mashya yihariye azabagenga kandi ntimuzakundira uwo ariwe wese kubabuza kuyakurikiza, ibi bikazabafasha guhindura byinshi ku buzima bwanyu bwa buri munsi bw’akazi.
Uwavutse hagati y’itariki ya 21 Mutarama na 18 Gashyantare (Verseau)
Mu rukundo
Muri iki cyumweru muzahura n’abantu mudahuje imico ariko nibo bazabaviramo inshuti nziza. Muzaryoherwa n’ubuzima bwo kugira uwo mukundana. Muziyumvamo umutima wo koroherana maze murusheho kuryoherwa n’ubuzima bw’urukundo ruzira intonganya. Muzatekereza byinshi binezeza abo mukunda.
Mu butunzi
Iki cyumweru muziyumvamo inyota ikomeye yo gutera imbere maze muhereye ku kugabanya ibyo muhaha bitari ngombwa cyane, mutangire gutekereza kuzigama umutungo wanyu. Muzagira amahirwe yo kunoza ubuzima bwanyu bwo guhaha no gusohora umutungo.
Mu kazi
Iki cyumweru kizabahira cyane ku murimo. Kubo bishobokera ni byiza ko mwasubira mu ishuri mukongera ubumenyi cyane cyane mu byo mukunda. Mushobora kwiyumvamo integer nke mu mubiri ariko akazi kanyu niba mugakunda kazabibagiza ibyo bibazo murusheho gukora neza.
Uwavutse hagati y’itariki ya 19 Gashyantare na 20 Werurwe (Poissons)
Mu rukundo
Ni byiza ko muri iki cyumweru mwirinda kwibikamo ibyifuzo byanyu ahubwo mukabigaragaza bityo mukimwa mutiyimye. Benshi muri mwe bazagera kure batigeze bagera na rimwe mu rukundo. Niba mufite abakunzi, bazabereka cyane urukundo ndetse no ku bumva mu mabanga y’urukundo. Ukwihangana kwanyu niko kuzabahesha gutuza mu rukundo kandi n’abo mukunda bazabiha agaciro.
Mu butunzi
Muri iki cyumweru muzongera musubire mu mibare, mwitegereze neza aho amafaranga yanyu ajya ndetse n’inyungu abazanira. Mushobora kuzabona amafaranga mu buryo butunguranye kandi butangaje nk’inshuti ibarangiye ikiraka, amahirwe yo kubona umukiliya ubagurira umwe mu mitungo mwifuza kugurisha kandi byose biri mu nyungu zanyu.
Mu kazi
Muri iki cyumweru muzagira ibiganiro bibaha icyizere cyo gukemura ibibazo byinshi by’akazi ariko muzakenera n’ibihamya birenze amagambo kandi ibi muzabibona nimuramuka mwirinze guhisha ikibarimo. Guhanga udushya kwanyu bizabagirira akamaro muri iki cyumweru, ni byiza rero ko mwinjira neza mu ntekerezo zanyu maze ibitekerezo bije mukamenya kubibyaza umusaruro uko bikwiye.
Dusoreje ahangaha n’aho mu kindi cy’umweru,nk’ibyamamare tubifurije kuzagira icyumweru kiza! ndetse mu komeze muryoherwe n’intangiro z’umwaka mushya wa 2018.
Richard [email protected]


text:
Ntibisanzwe kumva ngo umubyeyi w’imyaka 65 yibarutse umwana ariko Annegret Raunigk ushesha akanguhe ku myaka ye 65 ukomoka mu gihugu cya Banglaseshi yibarutse abana bane bose nyuma yo gutwita iyi nda ngo nyamara abaturanyi be bavugaga ko ari amarozi kubera ikigero yari arimo.
Ibi byatangajwe na nyir’ubwite nyuma y’aho yibarutse aba bana ku myaka ye 65 kandi aba bana bakaba bariyongeraga ku bandi 13 yari asanzwe afite. Ibi bintu byafashwe nk’amateka akomeye cyane kuko ari ikintu kidakunze kubaho. Nyuma yo kwibaruka aba bana, Annegret Raunigk yagowe n’ubuzima cyane ngo gusa aba bana bavuye kwa muganga nta kibazo na kimwe cy’ubuzima bafite.
- Dore aba bana uko ari bane babyawe n’uyu mukecuru
Nyuma y’aho uyu mukecuru abyariye, abaganga ngo bari bafite ikibazo cyo kubungabunga ubuzima bw’aba bana ariko kubw’amahirwe ubuzima bwabo bukomeza kuba bwiza kugeza bavuye mu bitaro. Ikindi ngo nubwo aba bana bari bafite ubuzima bwiza ngo bari bavutse batagejeje igihe ibyanatumye babashyira mu mapamba mu gihe kingana n’icyumweru cyose.
Aba baganga ngo babonaga ubuzima bw’aba bana butameze neza ndetse bo bakanemeza ko batazabaho ngo nyamara nab o batunguwe no kubona ntacyo babaye. Nyuma y’uko Raunigk yibarutse abana 4 yahise agira abana 17, umukuru muri bo akaba afite imyaka 46.
- Annegret Raunigk wibarutse abana 4 ku myaka 65
Yagize ati “ nkunda abana cyane kuko bintera ibyishimo iyo mbareba nubwo ndi kugenda nkura nerekeza mu za bukuru, nishimiye kubona abandi bana mu buryo navuga ko ari igitangaza gikomeye”.
Mbere yuko uyu mukecuru yibaruka ngo abaturanyi be bamubonaga atwite ntibabifataga nko gutwita nyirizina ahubwo bavugaga ko yarozwe bagendeye ko babonaga ku myaka afite ari ibintu bidashoboka.
Annegret Raunigk yibarutse aba bana mu gihe umwana we muto wumukobwa w’imyaka 10 yahoraga amubwira ko akeneye utwana tungana na we bakina.
Daniel MUKESHIMANA/Umubavu.com


text:
Ntabwo ari byiza ko ushakana n’umuntu utazi niba muhuje amaraso nubwo abenshi usanga aribyo bikorera ariko byakabaye byiza mubanje kubimenya mu buryo bwo kwirinda ingaruka zabyo nyuma. Nyamara nubwo tuvuga ibi ahubwo hari n’abo usanga batanazi n’amaraso yabo mbere yo kumenya ay’abo bagiye kurushingana. Ibi ni bibi cyane kuko bishobora kugukururira ibyago byo gupfa nta kana ubyaranye n’umukunzi wawe wikundira.
Muri bimwe mu biranga amaraso harimo ibyitwa Rhesus, utu tukaba ari uturemangingo dutandukanya amaraso akaba ari natwo tugiye kwibandaho.
Rhesus ni iki ?
Mu turemangingo dufasha mu bwirinzi, habonekamo utuzwi nka D. Utwo rero nitwo twahawe izina rya Rhesus bitewe nuko uwatuvumbuye ariko yitwaga.
Iyo ku nsoro zawe zitukura (red blood cells/globules rouges) hasanzweho utwo turemangingo, bivuze ko iyo udifite witwa Rhesus positif (Rh +) waba utadufite ukitwa Rhesus negatif (Rh -).
Ubushakashatsi bwerekanye ko abantu barenga 80% bafite Rhesus (ubwo ni Rh+), naho abasigaye ni Rh- (nta rhésus bafite).
Amatsinda y’amaraso twayavuga dutya :
A+ na A-
B+ na B-
AB+ na AB-
O+ na O-
Iyi rhesus rero igira uruhare mu gutanga amaraso kuko iyo ufite Rh- ntiwaterwa amaraso ya Rh+. Gusa uwa Rh+ we atewe aya Rh- nta kibazo.
Ese Rhesus ihuriye he no gutwita ?
Tubanze tumenye ko iyi Rhesus uyihabwa n’ababyeyi ukomokaho. Iyo umugore ari Rh- naho umugabo akaba Rh+ umwana ashobora kugira Rh+ akomoye kuri se. Iyo hagize amaraso y’umwana yambuka ingobyi akivanga n’aya nyina, umubiri w’umugore uhita ukora abasirikare bo kurwanya iyo Rh+ kuko uba ubona ari ikintu kije kugirira nabi umubiri.
Akenshi rero umwana wa mbere avuka neza kuko amaraso y’umwana aba atarahura n’aya nyina ngo bitume habaho ikorwa ry’abo basirikare. Gusa mu kuvuka kwe, iyo bagenya urureri ruba ruhuza umwana na nyina hari amaraso basubiza inyuma. Ayo rero niyo atuma umubiri wa nyina ukora ba basirikare.
Ubusanzwe amaraso y’umwana ntahura n’ayumwana ku buryo bweruye kuko ingobyi umwana aba arimo iba igomba kurinda umwana uri munda, maze aho kureka amaraso yose ya nyina yivanga n’ayumwana igahitamo guhitisha ibyo umwana akeneye gusa biri mu maraso ya nyina. Bimwe mu bishobora kwambukiranya ingobyi maze bikinjira mu mwana twavuga nk’intungamubiri ziba zigomba kurenga uyu mupaka kugirango zibashe gutunga umwana bityo akure ndetse n’abasirikare bari mu maraso y’umubyeyi kuko nabo bafasha umwana uri munda kugira ubwirinzi ku ndwara zitandukanye. Ni yo mpamvu umubyeyi wamaze gukora abasirikare bo kurwanya Rh+ iyo atwite umwana ufite Rh+ adashobora kuvuka kuko aba basirikare iyo bageze mu maraso y’umwana barayangiza cyane dore ko ari nacyo baba barakorewe.
Aha rero twavuga ko iyo bitamenyekanye mbere umubyeyi ufite Rh- nyuma yo kubyara umwana ufite Rh+ adashobora kongera kubyara undi mwana ufite iyi rhesus kuko inda y’uyu mwana idashobora kugeza igihe cyo kuvuka kuko ivamo mbere cyangwa umwana akaba yavuka yapfuye.
Aha rero ni naho hashobora kuvukira ikibazo cyo kutazigera mubyarana umwana mu gihe inda ya mbere yaba ivuyemo cyangwa umwana wa mbere agapfa kandi ababyeyi bombi batazi ko bafite ikibazo cyo kudahuza amaraso. Iyo inda zoze zikurikiyeho zibaye Rh+ birumvikana ko muba mudashobora kugira umwana mubyarana mwembi.
Ni gute byirindwa ?
Kwa muganga iyo bamenye ko utwite umwana wa Rh+ wowe uri Rh-, inda itararenza ibyumweru hagati ya 28 na 32 bagutera urushinge rurinda ko inda ikurikiyeho yazavamo (Anti-D cg immunoglobulin). Iyo bimenyekanye umaze kubyara bagomba guhita bagutera urwo rushinge utararenza amasaha 72 (iminsi 3) ubyaye.
Ese umugabo ufite Rh+ yashakana n’umugore ufite Rh- ?
Yego rwose. Gusa aba agomba kubivuga kwa muganga kugirango bazamufashe akibyara. Umugore wa Rh- kandi aramutse akuyemo inda cg aviriye ku nda irengeje ibyumweru 20 agomba kujya kwa muganga bakareba niba yari atwite umwana ufite Rh+. Bityo bakamuha urwo rushinge.
Mu gusoza iyi nkuru twagira inama buri muntu wese utaripimisha kubikora kugirango amenye amaraso ye kuko uretse no mu gihe cyo kubyara cyangwa gushaka binafasha mu gihe umuntu arwaye akaba akeneye guhabwa amaraso. Sangiza iyi nkuru incuti zawe zitagwa muri iki kibazo kubera ubutamenya.
Daniel MUKESHIMANA/Umubavu.com


text:
Umunyamakuru Mike Karangwa wamenyekanye cyane mu bitangazamakuru bitandukanye byo mu Rwanda,asangiza abakunzi be ku by’ubuzima bwe yavuze ko atazibagirwa igihe yaraye mu ntebe zari ziri muri Studio yakoreragamo indirimbo nyuma y’uko iyo Miss Shanel yabaga ahageze nta wundi wabaga yemerewe kuba yagira icyo akora kuko yabaga yubashwe nk’umusitari ukomeye.
Umunyamakuru Mike Karangwa wamenyekanye cyane mu bitangazamakuru bitandukanye byo mu Rwanda,asangiza abakunzi be ku by’ubuzima bwe yavuze ko atazibagirwa igihe yaraye mu ntebe zari ziri muri Studio yakoreragamo indirimbo nyuma y’uko iyo Miss Shanel yabaga ahageze nta wundi wabaga yemerewe kuba yagira icyo akora kuko yabaga yubashwe nk’umusitari ukomeye.
Aganira n’itangazamakuru kuri uyu wa Kabiri taliki 23 Gicurasi 2017, Mike Karangwa yavuze ko mu myaka yashize ubwo umuziki nyarwanda ugezweho wasaga naho ugitangira abahanzi bamwe batangiye kumenyekana,yahuye n’uruvagusenya ubwo umwe muri abo (Miss Shanel) yageraga muri studio ahamusanze maze bikaba ngombwa ko aba yigijweyo maze uyu mwari akaba ariwe uhabwa umwanya kuko yar amaze kuba icyamamare bituma uyu musore arara mu ntebe burinda bucya ategereje nawe akorerwa indirimbo.
Yagize ati”Sinzibagirwa umunsi ndara mu ntebe za Studio ntegereje ko Miss Shanel amara gusoza indirimbo ye mu gihe yari aje ahansanga bikamuviramo kwigizwayo ari nabyo byatumye aryama mu ntebe.”
Yakomeje avuga ko mu gihe uyu muhanzikazi yabaga ageze muri Studio icyo gihe,ngo yafatwaga nka Afande ubundi uwo yaba ahasanze wese akigizwayo ubundi Shanel yamara gukora ikimuzanye bakabona kumukorera.
Icyakora icyaje kumushimisha nanone, ngo ni uko nyuma y’uko kurara mu ntebe kose, nyuma Imana yaje kumusiga amavuta mu gihe gito agatangira kumva uwo muhanzikazi amuhamagara akamusaba ko bakorana indirimbo.Ibi yabisamiye hejuru ntiyabasha kubyumva neza kuko icyo gihe yumvaga atabasha no guhambura udushumi tw’inkweto ze.
Agaruka ku mwuga w’itangazamakuru yaje kwisangamo atari abyiteze, yasangije benshi uko byamugendekeye ubwo yavugiraga kuri radio bwa mbere anasobanura uko yatangiye urugamba rwo kuzamura uruhando rwa muzika nyarwanda afatanyije na mugenzi we Ally Soudi.
Yavuze ko mu gihe yigaga mu cyahoze ari Kaminuza y’u Rwanda i Butare,yatunguwe no kumva ahamagawe ngo ajye gukora kuri Radio Salus nyamara atari azi n’aho iba kandi ngo mu byo yateganyaga ibyo ntibyari birimo.
Karangwa yavuze ko ubusanzwe ubwo yari umunyeshuri yibandaga mu by’amafilime yasohotse, indirimbo nshya, yewe ngo no mu kiganiro mpaka kuri iyo ngingo ntawajyaga umutsinda ariko ibyerekeye ubunyamakuru ntiyabiteganyaga.
Akigera kuri Radiyo nyuma yo gutozwa n’abanyamakuru barimo Emma Claudine,yageze kuri Microphone atangiye kuvuga yumva ari nk’ijuru rya karindwi agezemo ndetse ngo akajya yumva arimo no gusakuriza abantu akagerageza kuvuga gahoro cyane.
Akimara kumenyera rero ngo nibwo yatangiye kujya akora ibiganiro byibanda ku myidagaduro,mu gihe gito abona Ally Soudi araje barafatanya maze bakora ikiganiro cyiza anahamya ko cyari icyambere mu Rwanda icyo gihe.
Mu ngero yatanze ku muziki n’itangazamakuru by’icyo gihe yavuzeko byari bigoye kuko ngo mu gihe uyu munsi abahanzi aribo bajyaga gushaka abanyamakuru,icyo gihe ngo niwe wajyaga gushaka abahanzi ndetse yabahamagara ugasanga barakwepye kugirango batinyuramo kuko hari ibyo babaga batazi.
Mike Karangwa ubunyamakuru yabufatanyije n’ubuhanzi, indirimbo yamenyekaniyeho harimo nka Va kubintu,Nsasira na Fiesta mu gihe mu itangazamakuru yamenyekanye ubwo yari kuri Radio Salus,Radio Isango star na Radio Dix.
Ndacyayisenga Fred
Ibitekerezo
ewana jama yarisize kbs, inzobe yo muri boutique ayiteza imbere Kanda hano umusubize
None se disi ko umukorogo umwishe ndagira nte ? Kanda hano umusubize
mike na kera yahoze ari inzobe.twariganye muri kaminuza.sinzi rero niba koko yarirabyeho mukorogo Kanda hano umusubize


text:
KANDA HANO UREBE VIDEO
Sano Dereck umwe mu basore batatu bagize itsinda rya Active ashobora kuva muri iritsinda akerekeza ku ishuri. Aya makuru yamenyekanye nyuma yuko uyu musore Dereck agaragaye mu bahataniraga kuzajya kwiga mu ishuri rya muzika ku Nyundo, bivuze ko mu gihe yaba atoranyijwe yahita asezera bagenzi be akajya gukomereza amasomo muri irishuri.
Kuri uyu wa Kane tariki ya 11 Mutarama 2018 nibwo amajonjora yo gutoranya abanyeshuri bazajya kwiga umuziki mu ishuri ryo ku Nyundo yari ageze mu Karere ka Rubavu.
Dereck usanzwe mu itsinda rya Active yatunguye benshi ubwo nawe yagaragaraga mu bahatanaga, abanyamakuru bari aho bakimutera imboni yahise ababuza kumufotora ndetse anabisaba ubuyobozi butegura aya marushanwa yo kujonjora abazajya kwiga muri ririya shuri rya muzika.
Nyuma y’iki gikorwa twashatse kuvugana n’uyu muhanzi ngo adutangarize uko bizagenda hagati ye na bagenzi be bafatanyije itsinda mu gihe yaramuka abonye amahirweyo kujya kwiga ariko ntiya twemerera kuvugana n’itangazamakuru.
Ibi byatumye benshi mu bakurikiranira hafi muzika nyarwanda batangira kwibaza kuhazaza ha Active mu gihe uyu musore yaramuka agiye kwiga dore ko iyo umuntu ari ku ishuri aba ari ku ishuri, kandi ntibyamworohera kujya abona uruhushya rwa buri gihe ngo aze yifatanye na bagenzi be mu bikorwa byabo bitandukanye.
Turacyagerageza gushaka ukuntu twavugana n’ababasore bagize Active ngo bagire byinshi badutangariza kuri aya makuru.
Ivan Heritier


text:
Abamotari bakorera mu mujyi wa Kigali baparika kuri gare yo mu mujyi bamaze ibyumweru bibiri batangije iteraniro ribera muri Gare yo mu mujyi.
Aba bamotari nibura kabiri mu cyumweru bigomwa igihe kigera ku isaha imwe bagateranira muri gare bagasenga ari nako basaba Imana imbabazi z’ibyaha byabo ngo barusheho kwegera Imana.
Abamotari bakorera mu mujyi wa Kigali baparika kuri gare yo mu mujyi bamaze ibyumweru bibiri batangije iteraniro ribera muri Gare yo mu mujyi.
Iri teraniro riba hagati ya saa yine kugeza saa sita abamotari babishaka bahagarika akazi bakajya muri aya materaniro.
Intego yabo ngo ni uguhinduka bakagandukira Imana kandi bagakorana umwuga wabo umutima w’ubuntu.
Bimwe mu byatumye aba bamotari bashinga iri teraniro ngo no uko abamotari bamwe na bamwe bavugwaho ingeso z’ubujura, gufatanya n’abajura, kwambura abagenzi, kunywa ibiyobyabwenge n’ibindi… ibi ngo bikazafasha guhindura bamwe baba bari muri izo ngeso nkuko Olivier Dusabimana uyobora aya materaniro abitangaza .
- Olivier Dusabimana uyobora aya materaniro
Yagize ati: “Imana ntawe itahindura niyo waba uri umunyabyaha umeze gute, ibi bizafasha bagenzi bacu guhinduka bakava mu byaha bakunze kuvugwaho bahinduke kubera gicengerwa n’ijambo ry’Imana.”
Umwe mu bamotari yagize ati: “Hari abatumye tugira isura ko turi abambuzi, dufasha abajura n’andi mabi…batumye twamburwa agaciro kacu niyo mpamvu twahisemo kukazamura biciye mu ijambo ry’Imana no gusenga.”
Undi ati: “ twagiriwe ikizere cyo gutwara abantu b’ibikomerezwa none twiswe abajura n’andi mazina mabi y’abanyabyaha, ubu twiyemeje kugarura izina ryacu ryiza binyuze mu gusenga.”
- Barimo gutura
Muri aya materaniro harimo n’umwanya wo gutanga amaturo, aho umwe muri boa fata kasike (casque) akabazengurukamo buri wese ashyiramo ituro. Ngo kuri ubu bamaze kugeza amafaranga agera ku bihumbi 100 000Frw aho bateganya kuzayafashisha abatishoboye.
Bruce MUSHUMBA
Ibitekerezo
Byiza cyane n,abazunguzayi barebereho kuko amasengesho ni umuti w,ibibazo byinshi. Kanda hano umusubize
Byiza cyane n,abazunguzayi barebereho kuko amasengesho ni umuti w,ibibazo byinshi. Kanda hano umusubize


text:
Abahinzi mu bice bitandukanye by’igihugu ntibavuga rumwe ku ngingo y’uburinganire n’ubwuzuzanye mu kazi kabo, bagendeye ku muco, hari abemeza ko imwe mu mirimo y’ingenzi yo mu buhinzi idashobora gukorwa n’igitsina runaka.
Ni mu gihe nyamara impuguke mu iterambere ry’abantu by’umwihariko mu by’ubuhinzi, zemeza ko ipfundo ry’iterambere ry’imiryango y’abahinzi, riba rishingiye ku gushyira hamwe no kuzuzanya mu mirimo itandukanye ikorerwa mu ihinga.
Mu bitekerezo Ikinyamakuru Izuba Rirashe cyasangijwe n’abakora ubuhinzi umunsi ku w’undi hirya no hino mu turere, abenshi ni abemeje ko bakiyoborwa n’umuco, aha bakaba bakigendera ku kuba hari imirimo umugabo adashobora gukora aho ngo hari n’indi umugore adashobora guhirahira akora mu gihe abana n’umugabo we.
Imwe muri iyo mirimo harimo nko gutera intabire, kubagara no imyaka; ibintu ngo bitajya bikorwa n’igitsina gabo, hakaza no gusarura imyaka bidakorwa n’igitsina gore.
‘Ushobora kwitwa inganzwa’
Iyo ni interuro abahinzi b’ibitsina byombi bo mu Burengerazuba bw’u Rwanda mu Karere ka Nyabihu bagiye bahurizaho ubwo batuganirizaga, baduhamirije ko n’ubwo bahinga hari imirimo byamaze kuba ihame ko badakora kubwo gukomera ku cyubahiro bahabwa aho batuye.
Nyirahabimana Esperance, umuhinzi w’ibirayi mu Kagari ka Muremure, Umurenge wa Karago mu Karere ka Nyabihu, atanga igitekerezo cye muri aya magambo…
“Ibaze umugabo yunamye mu murima agatera intabire akanabagara! Oya pe! Abagabo bafite imirimo bagenewe; nk’iyo twahinze ibirayi, twese duhurira mu gutabira intabire, twarangiza twe abagore tugatera intabire abagabo bakitahira ubundi bakazagaruka baje gutera umuti.”
Yungamo ati “Ariko igihe cyo kubisarura [ibirayi] n’ubwo abagore ari twe dukora cyane ntidushobora kubisarura; ni umugabo ufata ingamba akagenda agakuza bya birayi, akabipakiza ubundi akazana amafaranga mu rugo! ubwo nyine ibyo birayi aba ari iby’umugabo kuko ni we nyiri urugo!” [(ijambo ingamba muri aka gace risobanura abantu bakorera abandi imirimo yo gusarura, mu yandi magambo bakabita induruburi].
Nkurunziza Jean Paul, umuhinzi w’ibihingwa ngandurarugo na ngengabukungu mu Murenge wa Kabatwa mu Karere ka Nyabihu, we agira ati “Ibyo bavuga ngo uburinganire, mu buhinzi ho ntibushoboka kuko nk’umugabo ntashobora kwemera kwitwa inganzwa ngo ni uko yabagaye (…)”
Igihe kirageze ngo ibifatwa nk’umuco bihinduke
Abamaze gusobanukirwa agaciro k’uburinganire n’ubwuzuzanye mu iterambere ry’igihugu barimo n’Ikigo cy’igihugu cyita ku buhinzi n’ubworozi (RAB), bavuga ko imyumvire igifitwe na bamwe igomba guhinduka maze umugore n’umugabo bagahinga baharanira kuzuzanya mu iterambre ryabo.
Nyirahorana Consilie, umushakashatsi ku mibereho myiza y’abaturage n’ubukungu muri RAB yabwiye Ikinyamakuru Izuba Rirashe ati “Mbere na mbere umugabo n’umugore bagomba gukorera igenamigambi hamwe; bakavuga ngo ‘ni iki dukeneye kurusha ibindi’, bagakorera hamwe bafatanyije n’abana. Iyo batavuze ngo ‘uyu murimo ni uw’abagore cyangwa abagabo’ umusaruro uba mwinshi bakiteza imbere.”
Akomeza agira ati “Umwe agomba kubona ko undi ari kuvunika akamufasha, bagomba gukorera hamwe bakarangiriza rimwe (…) mu muco wacu tugomba kurebamo ibituma twiteza imbere kugira ngo ingo z’abahinzi zirusheho kwihuta mu iterambere.”
Abahinzi baganiriye n’iki kinyamakuru, hari abatarahishe kugaragaza ko ibyinjiza amafaranga cyane cyane nk’ubuhinzi bw’ibihingwa ngengabukungu nk’ikawa n’ibindi, usanga bifitweho ijambo n’abagabo mu gihe umugore we ngo icyo aba ashinzwe ari ukubyitaho gusa.
RAB igaragaza ko hamwe n’amahugurwa ikomeza guhabwa abahinzi, ngo imyumvire igenda ihinduka ‘gahoro gahoro’ aho ngo magingo aya abagabo basigaye bakora ku kigero cya 20% ibyari byaramenyerewe nk’akazi k’abagore mu buhinzi birimo kubagara no gutera intabire.
Hari abasobanukiwe uburinganire bwo mu buhinzi
N’ubwo hari abadakozwa ibyo kuringanira hagati y’umugabo n’umugore mu mwuga w’ubuhinzi, hari imiryango imwe yo yemeza ko ifatikanya mu buhinzi bwayo, ibintu igaragaza nk’imbarutso y’iterambere igenda igeraho.
Seburiguzo Alphonse ni umwe mu bagabo bashimangira ko kwima amatwi bimwe mu biri mu muco nyarwanda bimaze kumuteza imbere we n’umuryango we, uyu mugabo avuga ko atera intabire kandi ngo ntacyo bimutwaye.
Ati “Ubundi mu rugo rwanjye turuzuzanya mu buhinzi bwacu; nta na kimwe njya mvuga ko ntakora, ibyo byo kuba ngo umugabo atatera intabire ndabyumva ariko ni imyumvire ikennye (…) njye n’umugore dukorana buri kimwe mu buhinzi kandi bituma twihuta mu iterambere twese tubigizemo uruhare.”


text:
Yabyaye akana k'akazungu.Kubyara ni ikintu kidushimisha cyane.Ni impano ikomeye twahawe n'imana.Tekereza kurongorana muli 2,hanyuma mukaba abantu 3 nyuma y'igihe gito.Ni igitangaza cyerekana ko imana idukunda cyane.Byerekana ko no KUZURA abantu (resurrection) imana izabikora,kuko ishobora byose.Muli Yohana 6:40,Yesu yavuze ko abantu bumvira imana bazazuka ku munsi w'imperuka,bahembwe ubuzima bw'iteka muli paradizo.Ikibabaje nuko abantu bake aribo bita ku bintu byerekeye imana.Benshi bibeshya ko ubuzima gusa ari amafranga,shuguri,politike,etc...Bakumva ko ntacyo imana ibasaba.Kubera ko imana iduha abana,ubuzima,ibyokurya,umwuka,etc...nayo idusaba kuyumvira,no kuyishaka,ndetse tukayikorera.Urugero,Yesu yasabye abakristu nyakuri bose kumwigana,nabo bakajya mu nzira bagakora umurimo wo kubwiriza.Soma Yohana 14:12.Abantu bibera mu byisi gusa,ntabwo bazaba muli paradizo.Soma 1 Yohana 2:15-17. Tujye dushimira imana,dukora ibyo idusaba,kugirango izaduhe ubuzima bw'iteka muli paradizo.Abanga kumva,ntabwo bazazuka ku munsi w'imperuka (Galatians 6:8).
gatera - 12/01/2018 saa 06:43


text:
Aba bakunzi bamenye ko bafitanye isano ubwo barimo bareba amafoto y’umuryango muri album. Umugore ngo yitegereje amafoto asanga se umubyara ni umuhungu w’umugabo we.
Urubuga 7 sur 7 rutangaza ko uwo mugabo umwana w’umuhungu yabyaye bwa mbere atamureze, nyuma yo gutandukana na nyina akamujyana, ari na we waje kwibaruka umugore we w’ubu.
Nyuma yaho ngo uwo mugabo yashatse undi mugore ariko na we batandukana mu 2009.
Muri 2015, uyu mugabo w’imyaka 68 yiyandikishije mu kigo gihuza abantu bakeneye inshuti akaba ari na ho yaje kumenyanira n’uyu mwuzukuru we.
Umugore na we ngo yari yaratwaye inda bituma ku ishuri bamwirukana, n’umuryango we uramwanga.Nyuma yo kubyara umwana akamurera mu buryo bugoranye yaje kwiyandikisha mu kigo gihuza abashaka gukundana ari na ho yahuriye na sekuru amugira umugore.
Uyu mugore ngo ubwo yarebaga amafoto akabonamo ifoto ya se yatakaje ubwenge.
Gusa ngo nubwo bamenye ko bafitanye isano ntacyo bizahungabanya ku rukundo rwabo ahubwo ruzarushaho gukomera.
Umugabo yagize ati “Kuba dufite icyo dupfana ntacyo bizahungabanya ku mibanire yacu, kuko abantu bose bashakanye baba bafite umwihariko wabo kandi batandukanye. Twebwe umubano wacu urahamye ntabwo iki kintu aricyo cyadutandukanya.”


text:
Amakuru ava buyobozi bw’Akarere ka Muhanga aremeza ko nyuma y’igenzura ku isuku n’imyubakire mu karere ka Muhanga inama ubu iteraniye ku biro by’Akarere yabereyemo kwegura kw’abayobozi b’imirenge ibiri, ab’utugari batatu, ba land officers n’abashinzwe imibereho myiza y’abaturage.
Muri iyi nama havugiwemo ko hagaragaye amakosa mu myubakire arimo ibiboneka ko ari ruswa ndetse n’umwanda hamwe na hamwe mu mugi wa Muhanga mu igenzura ku isuku.
Abahise begura kubera ibi bibazo ni Abanyamabanga Nshingwabikorwa b’imirenge ya Nyamabuye na Kibangu.
Heguye kandi abashinzwe ubutaka (land officers) babiri b’imirenge ya Nyamabuye na Shyogwe, hegura ushinzwe imibereho myiza y’abaturage mu murenge wa Shyogwe.
Heguye kandi abanyamabanga Nshingwabikorwa b’utugari dutatu two mu murenge ugize umugi wa Nyamabuye.
Heguye kandi n’uwungirije umunyamabanga nshingwabikorwa w’Akagari ka Gifumba (abo bit aba CEDO) mu murenge wa Nyamabuye.
Srce:Umuseke


text:
Ibi biratangazwa mu gihe ishami ry’umuryango w’abibumbye ryita ku bana (UNICEF) mu Rwanda rivuga ko mu bugenzuzi ryakoze ryasanze abana bafite ikibazo cy’imirire mibi biganje mu duce duhingwamo icyayi.
Nidhi Joshi, umukozi wa UNICEF mu Rwanda avuga ko icyo kibazo cy’imirire mibi gishingiye cyane ku kuba ababyeyi bakora mu mirima y’icyayi batabona umwanya wo kwita ku bana babo.
Agira ati “Twasanze abenshi mu babyeyi bakora muri icyo cyayi, nta mwanya bagira ngo bite ku bana babo. Hari n’abagore twabazaga, bakatubwira ngo bakora mu cyayi batwite, bamara kubyara, nyuma y’umwaka umwe bakagaruka gukora.”
Akomeza agira ati “Hari abo twabajije icyo baha uwo mwana baba birirwanye mu murima, bakatubwira ko bateka igikoma batwara muri kano gacupa kabamo amazi, umwana akaba aricyo yiririrwa umunsi wose.”
Akomeza avuga ko ikibazo cy’abana bafite imirire mibi bagisanze cyane mu Ntara y’Iburengerazuba n’agace k’amajyaruguru n’amajyepfo.
Ikigo cy’igihugu gishinzwe guteza imbere iyoherezwa mu mahanga ry’ibikomoka k’ubuhinzi (NAEB) kivuga ko kiri gushakisha uburyo abana bafite ababyeyi bakora mu cyayi babona uburengenzira bwabo.
Umuyobozi wungirije wa NAEB, Urujeni Sandrine avuga ko iki kibazo bakimara kukibona, biyemeje gufatanya na UNICEF kugira ngo barebere hamwe uburyo bwo gushyiraho amarerero iruhande y’imirima y’icyayi.
Agira ati “Dushaka uburengenzira bw’umwana uko bukwiye bwubahirizwa, ni muri urwo rwego hazashyirwaho amarerero kandi hamwe yaratangiye, noneho mu gihe umubyeyi ari gukora, umwana nawe akaba ari ku ruhande ari kwitabwaho.”
Akomeza avuga ko iyo gahunda itagamije uburengenzira bw’umwana gusa, kuko umubyeyi uzajya akora yisanzuye kuko umwan ari kwitabwaho ku ruhande, nawe azajya acyura umusaruro mwinshi.
Mujawimana Dancille, wo mu Karere ka Karongi, ukora mu cyayi avuga ko icyo gikorwa kigezweho, yaba ari intambwe yindi bateye mu kazi kabo.
Agira ati “Twari twararenganye, ukirirwa wunamye n’umwana mu mugongo, umwana yarira ukicara mu rume ukamuha ibere. Abana bacu nabo bazacya kandi bitabweho bagire imirire myiza.”
Issa Nkurunziza ,ushinzwe icyayi muri NAEB avuga ko mu mwaka wa 2018 buri ruganda cyangwa koperative izaba yatangiye igikorwa cyo kubaka ku buryo uzarangira nibura 75% baratangiye kuyarereramo.
Ku bafite inganda z’icyayi, basabwa gushyiraho ayo marerero nta kindi batse umukozi, naho NAEB yo uruhare rwayo ruzaba guhugura ababyeyi n’abazita kuri abo bana.
Abahagarariye amakoperative n’inganda z’icyayi ngo nabo basanga iyo gahunda y’amarerero ntacyo ikwiye kandi irengera impande zombie; nk’uko bivugwa na Rushayigi Innocent uhagarariye uruganda rwa Shagasha.
Agira ati “Iyi gahunda twese tugomba kuyishyigikira kuko mu by’ukuri uretse no kuba ari ukubahiriza uburengenzira bwa muntu, amafaranga tuzakoresha mu gushyiraho ayo mashuri, azagarukira mu musaruro ababyeyi barerewe abana bazatanga kuko uziyongera.”


text:
Mu
rwego rwo gutegura umunsi Mpuzamahanga w’Abantu bafite ubumuga uzizihizwa ku ya
3 Ukuboza 2016, kuwa Gatandatu tariki 26 Ugushyingo 2016, mu Rwanda hatangijwe
ku mugaragaro Icyumweru cyahariwe abantu bafite ubumuga aho cyabimburiwe
n’umuganda wakozwe ahari kubakwa inyubako y’Umuryango wita ku bana bafite
ubumuga bwo mu mutwe’’Izere Mubyeyi’’
Mu rwego rwo gutegura umunsi Mpuzamahanga w’Abantu bafite ubumuga uzizihizwa ku ya 3 Ukuboza 2016, kuwa Gatandatu tariki 26 Ugushyingo 2016, mu Rwanda hatangijwe ku mugaragaro Icyumweru cyahariwe abantu bafite ubumuga aho cyabimburiwe n’umuganda wakozwe ahari kubakwa inyubako y’Umuryango wita ku bana bafite ubumuga bwo mu mutwe’’Izere Mubyeyi’’
By Ubwanditsi | Views : 8064 | Kuya 11-28-2016 14:20
Uyu muganda wateguwe n’Inama y’Igihugu y’abantu bafite ubumuga(NCPD), Umuryango w’Abanyamakuru bakora ubuvugizi ku bantu bafite ubumuga n’abanyantege nke(Rojaped-Solidarity) n’indi miryango itandukanye yita ku bafite ubumuga, ukaba warabereye mu Murenge wa Kanombe aho witabiriwe n’abayobozi batandukaye barimo Umunyamabanga wa Leta muri Minisiteri y’Ubutegetsi bw’Igihugu ushinzwe imibereho myiza y’abaturage Dr Alvera Mukabaramba.
Abitabiriye uyu muganda batunganyije ahazashyirwa ubusitani muri iki kigo, batera ibiti birimo n’iby’imbuto ziribwa ndetse bahabwa ubutumwa, aho abayobozi bose bagiye bafata umwanya w’ijambo bagiye bashimangira ko abafite ubumuga bafite uburenganzira nk’ubw’abandi, basaba buri wese kubigiramo uruhare.
Umuyobozi w’Inama y’Igihugu y’Abantu bafite ubumuga (NCPD), Lomalis Niyomugabo yashimiye Leta y’u Rwanda ku ruhare rwayo mu guteza imbere gahunda z’abafite ubumuga ndetse asaba buri muntu wese kugira uruhare mu gukemura ibibazo bicyugarije abafite ubumuga harimo no guhezwa.
Umunyamabanga wa Leta muri Minisiteri y’Ubutegetsi bw’Igihugu ushinzwe imibereho myiza y’abaturage Dr.Alvera Mukabaramba wifatanyije n’abaturage gukora uyu muganda yibukije abanyarwanda ko abantu bafite ubumuga ari abantu nk’abandi ndetse ko buri wese agomba kubigira ibye.
Umunsi Mpuzamahanga w’abafite ubumuga wizihizwa ku Isi yose buri tariki ya 03 Ukuboza. Uyu munsi wemejwe n’Umuryango w’Abibumbye mu mwaka w’i 1992, utangirira kwizihizwa mu Rwanda kuva mu 1997. Impamvu yo kuwizihiza ni mu rwego rwo kumvikanisha ibibazo abantu bafite ubumuga bahura nabyo no gushaka uko byakemuka.
Uyu mwaka, mu Rwanda ku rwego rw’igihugu , uyu munsi uzizihirizwa mu Karere ka Rwamagana kuwa Gatandatu Tariki 03 Ukuboza, aho ufite insanganyamatsiko igira iti’’ “Achieving 17 goals for the future we want”, “ Kugera ku ntego 17 z’iterambere rirambye, duteza imbere umurimo kuri bose”.
Umunyambanga wa Leta muri Minaloc, Dr.Alvera Mukabaramba yateye igiti


text:
Umuhanzi Yvan Buravan amaze amezi icyenda gusa atangiye umuziki, kuko yatangiye muri Gicurasi 2015, ariko aho amaze kugera akaba ahishimira.
Uyu muhanzi umaze kuririmba indirimbo enye gusa zirimo Urwo Ngukunda, Bindimo n’izindi ni umwe mu bahanzi bagezweho baririmbye mu gitaramo cya ‘Soirée des Amoureux’, cyabereye muri Hôtel des Milles Collines, kuwa 13 Gashyantare 2016.
Aganira n’Ikinyamakuru Izuba Rirashe, Buravan, ubusanzwe witwa Dushime Burabyo Yvan, yavuze ko yatunguwe n’uburyo abafana benshi bamwishimiye, ati “Abantu bakiriye neza umuziki wanjye, aho ndirimbye banyereka ko bazishimiye, ku maradiyo numva bazisaba cyane kandi bakazihabwa, hose ibintu bimeze neza. Abantu barambwira ngo urabizi, bakambwira ngo nkomereze aho kandi ibyo byose bimpa imbaraga zo kurushaho gukora.”
Ubu amaze kubona umuterankunga umufasha mu bikorwa bye, ubu akaba ari gushyigikirwa na Infinity isanzwe ifasha itsinda rya Active.
Buravana akomora he inganzo
Uyu muhanzi afitanye isano na Ciney; ba nyina bababyara bava inda imwe; ku buryo avuga ko aho abona akomora inganzo ye ari mu muryango no kuba yarakuze ajya cyane mu bikorwa by’umuziki.
Yamaze igihe kinini ari umuyobozi w’amajwi mu makorali anyuranye, kimwe mu byo avuga ko kimufasha kuririmbana ijwi rinogeye ugutwi ryumvikanamo ubuhanga ku wamwumvise bwa mbere wese.
Aririmba ahanini yibanda ku njyana zigezweho avangamo umudiho gakondo, bikumvikana cyane mu ndirimbo ze nka “Injyana” yaririmbanye na Umutare Gaby hamwe n’indi yitwa “Majunda”.
Buravan yinjiye mu muziki amaze imyaka ibiri yiga ibijyanye n’umuziki muri Kigali Music School i Remera.
Aganira n’Ikinyamakuru Izuba Rirashe avuga aho akomora inganzo, ati“kuririmba kuri njye ni impano, ariko na none nakoreye kugira ngo iyo mpano yivangemo ubumenyi. Ni impano ariko na none narize kugira ngo iyo mpano nyishyiremo ubumenyi, numva ko kuririmba kuri njye ntabwo ari ibintu mpatiriza.”
“Nize imyaka ibiri mu kigo cyitwa Kigali Music School, hari n’imyaka igera kuri itanu nari maze mu makorali y’Insengero za gikirisito ni njye wabaga ndi umuyobozi w’indirimbo n’uw’amajwi. Hari nk’itsinda rya Kingdom of God namazemo igihe ntoza amajwi.”
Byose ariko asanga abikomora no mu bisekuruza by’imiryango ye, aho avuga ko bahoze ari abataramyi b’ibwami, ati “Mu muryango wanjye habamo abaririmbyi, uhereye kuri sogokuru ubyara mama we ubwe yari umubyinnyi wa Kinyarwanda, nanjye ubwanjye ndi umubyinnyi wa Kinyarwanda.”
Mu bahanzi b’abahanga bo muri Leta Zunze Ubumwe z’Amerika Buravan afatiraho icyitegererezo harimo uwitwa Bruno Mars n’undi witwa Ed Sheeran, ahanini bitewe n’umwihariko wabo mu miririmbire.
Aba bahanzi nibo batuma nawe ahora ahihibikanira guharanira kugira umwimerere we.
Buravan avuga ko umuziki w’u Rwanda wuzuyemo abahanga cyane, kandi ko nawe aje kwiyongera muri uru ruhando nawe akawagura.
Muri byinshi uyu muhanzi avuga ko ari gutegura harimo Alubum, aho we n’utunganya indirimbo (Producer) Bob wo muri The Sounds bamaze gukora hafi icya kabiri cy’indirimbo zizayisohokaho.
Agira ati “Ndi gutunganya Album yanjye izaba ifite indirimbo 10 nzagenda nsohora gahoro gahoro, ubu maze gushyira hanze indirimbo ebyiri gusa ariko tumaze gukora indirimbo 4.”
Icyerekezo uyu muhanzi mushya avuga ko yihaye ni ukwagura imbibi umuziki ukagera mu mahanga.
Ubuzima bwe bwite
Burabyo ubu atuye i Gikondo hafi y’ishuri yigaho rya Kaminuza y’u Rwanda muri CBE i Mburabuturo mu cyahoze ari SFB.
Ni mwene Burabyo Michael na Uwikunda Elizabeth. Ni bucura mu bana batandatu.
Amashuri abanza yayigiye i Gikondo ahitwa ‘Le Petit Prince’, ayisumbuye ayigira muri ‘Amis des Enfants’ na ‘La Colombiere’.
Arangije umwaka wa kabiri muri Kaminuza y’u Rwanda CBE, mu bijyanye n’ubucuruzi, itumanaho n’ikoranabuhanga (Business Information and Technology.
Yatangiye kuririmba muri 2009, aho yitabiriye amarushanwa ya RwandaTel, aba uwa kabiri ahabwa amafaranga miliyoni n’igice.
Muri 2012, Buravan yitabiriye amarushanwa ya Talentum, aza mu ba mbere bahembwe ko ari abahanga.


text:
Minisitiri w’Ubutabera aravuga ko Afurika ikungahaye ku mutungo kamere kurusha uko Abanyafurika babitekereza, ariko uko ukoreshwa n’icyo bituma utabagirira akamaro gahagije.
Minisitiri Johnston Busingye yabivugiye mu nama yahuje bamwe mu bayobozi bakomeye muri Afurika, abikorera n’abandi baganira ku bijyanye na demokarasi n’imiyoborere, Insanganyamatsiko y’iyi nama yari “Ugushishikariza Abanyafurika kugira uruhare mu ihinduka ryayo.”
Mininisitiri Busingye yavuze ko amahuriro y’ubucuruzi (Trade unions) agomba gushyira ingufu mu kumvikanisha amajwi yayo kugira ngo umutungo kamere ukoreshwe mu bintu bigeza Afurika ku iterambere kandi buri muntu yibonamo.
Yagize ati “Mu gihe ubuyobozi bucunga umutungo bwaba ari bubi, umugabane wa Afurika uzakomeza guhura n’ibibazo nko mu buzima, kubura imirimo, mu buhinzi, kandi gushyira mu bikorwa ibyo twiyemeza bigire inzitizi zikomeye.”
Busingye kandi avuga ko mu ntego Afurika yunze Ubumwe yihaye ya 2063, ishimangira gukangurira gukoresha umutungo kamere byerekeza ku iterambere rirambye, ku buryo umutungo w’uyu mugabane ugurira umumaro abaturage bawo.
Umwe mu bari bitabiriye iyi nama Baffour Ankomah, uwanditsi mukuru wa New African Magazine, yavuze ku bijyanye no kwigana ibyo abazungu bakora cyangwa ibyo bavuga ko ari byiza kuri Afurika, gusa ngo nta muntu wamenya ikintu cyiza kuri wowe kukurusha.
Yatanze urugero kuri za manda z’abayobozi ba Afurika, aho ngo usanga abazungu bavuga ko ari kimwe mu bigaragaza ko igihugu gifite demokarasi, nyamara ngo iyo urebye ibihugu byinshi by’Iburayi nta gihe ntarengwa baha abayobozi babo.
Baffour yakomeje avuga ko abazungu batazi ibyo abayobozi ba Afurika bahura na byo, ku bw’ibyo ngo ntabwo bagomba kubabwira igihe bagomba kumara ku butegetsi.


text:
IMIBEREHO IKWIRIYE ABAKRISTO
Jya unoza ubuhanga bwawe bwo kubwiriza—Usubira gusura
IMPAMVU ARI IBY’INGENZI: Abantu benshi bemera ubutumwa bwiza bw’ubwami, baba bifuza kumenya ukuri ku byerekeye Imana (Ye 55:6). Kugira ngo tubigishe neza, twagombye gusubira kubasura kenshi. Abantu bahura n’ingorane zitandukanye. Ubwo rero n’uburyo bwo kubashishikariza kwiga Bibiliya buba butandukanye. Kugira ngo tubagere ku mutima, tugomba gutegura neza kandi tukiyemeza gutangiza ikigisho cya Bibiliya.
UKO TWABIGENZA:
Jya ubasura udatinze, nyuma y’iminsi mike.—Mt 13:19
Jya ubagaragariza urukundo n’akanyamuneza kandi ububahe
Jya ubasuhuzanya urugwiro, kandi ubavuge mu mazina. Jya ubibutsa impamvu usubiye kubasura. Ushobora kuba ugiye gusubiza ikibazo bakubajije, kubaha igazeti iherutse gusohoka, kubereka urubuga rwacu, kubereka videwo cyangwa kubereka uko twigisha abantu Bibiliya. Mu gihe hari ibindi bifuje kumenya, jya uhindura ibyo wari wateganyije kuvuga.—Fp 2:4
Jya wuhira imbuto wateye mu mutima wabo. Ibyo wabikora ubasobanurira umurongo wo muri Bibiliya cyangwa ubasigira igitabo (1Kr 3:6). Jya ugerageza kubagira inshuti
Shyiraho urufatiro rwo gusubira gusura


text:
IBI SIBISHYA KURI PHIL PETER NIMVUYE KURE EREGA MUJYE MUBIMENYA
ARIKO IYI NYIGA GUHUMA NGO NI PHIL PETER IRINDA IVUGA KO SAJOU YABURIYE MU RWANDA WE USIBYE KOTSA IMITEJA AFITE IKI UBWO C YARINDAGA KUVUGA KO DANNY VUMBI YAMBAYE NABI YABIBWIRAHA IMPUMYI WAGAHUNGU WE KAMAFUTI UZAZIRIKE AKO KARIMI NIBA KUVUGA IBYIZA BIKUNANIYE. STOP JOING DIMONS
ARIKO IYI NYIGA GUHUMA NGO NI PHIL PETER IRINDA IVUGA KO SAJOU YABURIYE MU RWANDA WE USIBYE KOTSA IMITEJA AFITE IKI UBWO C YARINDAGA KUVUGA KO DANNY VUMBI YAMBAYE NABI YABIBWIRAHA IMPUMYI WAGAHUNGU WE KAMAFUTI UZAZIRIKE AKO KARIMI NIBA KUVUGA IBYIZA BIKUNANIYE. STOP JOING DIMONS
hhhhhh!!!! kamana aragufite!!! kama nanjye nkuri inyuma tugire tumutamaze peeee!!!! arinda avuga ngo danny yambara nabi we yabonye mugondo yari yambaye ejobundi muri launch ya Knowless????? nagabanye amatwara diii
hhhhhh!!!! kamana aragufite!!! kama nanjye nkuri inyuma tugire tumutamaze peeee!!!! arinda avuga ngo danny yambara nabi we yabonye mugondo yari yambaye ejobundi muri launch ya Knowless????? nagabanye amatwara diii
sha nimumubabarire ntazongera nawe ubwo yumvise gsa nawe niba yumvako public itamufata nkumuntu ufite ubumuntu kdi ushaka guteza umuziki nyarwanda imbere azabe imfura,isi itazamwota kuko nous sommés au monde De benéfice arko bitavuzeko ashakishiriza muri ruswa,nahave atazasebya abandi banyamakuru akazisanga mu munyururu
Ariko rwose njye ntago numva ukuntu umuntu yifata agashaka kwibona no kwishyira hejuru kandi nta gikorwa na kimwe kizima akora. aka gahungu kiyita phil peter njye nakomeje kumva ukuntu katarezwe gahora gahanganye nabandi bantu bakunda akazi kabo kandi bagashoboye mbura icyo namubwira. gusa mfite inama 3 nakagira
1. Icyanze urareka : niba utazi icyo ushaka, please ha abandi amaho
2. Gira ikinyabupfura: uburere buruta ubuvuke. jya wubaha abandi.
3. Isi irigisha: hari igihe wazisanga utagifite amahirwe yo gukosora ibyo wangije. abantu bose si bamwe , hari umunsi bizaguhindukirana
BABRO NDUMVA ATARINGOMBWA KOTWAJYADUTANGA IBITEKEREZO BITUKANA NTABWO TWABATWUBAKA AHUBWO NATWE TUBADUSENYA NIYOMPAMVU NABASABAGA KUJYA DUTANGA IBITEKEREZO BYUBAKA THX
Phil Peter aribona agakabya pe! ari uwuhe se shahu? yigeze yumvaho kubyabaye k’ umwami w’i Babuloni witwa Berushaza? nibe nawe yarasobanutse. Ariko umunsi umwe yishyize hejuru aribona karahava yisanga hasi nk’ubutaka. Phil Peter rero natisubiraho akagabanya ubwibone azisama yasandaye.
Phil peter ariyemera agakabya aka experience isango star yamuhaye agakabyamo cyane rwose. we bitayobeyese sinumva none ngo ni dj, ejo mc ubundi ngo ni presenter? Byaramucanze ariwe ahubwo. Ngo sajou yagezate USA? Ukoyagezeyo koc ntibimureba kuko nturimubamugejejeyo yagenda anyuze iyubusamo yajyanwa na green card nubwo tubiziko yagiye muburyo utapfa kwigondera woe mind ur own business. sajou ntukamwurire twamumenye mbere yawe arakurenze! Ubundi naguhebeye aho ujya guharabika umuntu wumugabo nka Danny vumbi ngo yambara nabi nundi munsi jyurya ayukorera ntukifuze. Gusa ntaho waduhishe niyo myumvire yawe mukunda ababahakirizwa no kurya ibyo mutavunikiye
Uyu mutipe ariyumva agakabya. Kdi mbona aciriritse
Uyu mutipe ariyumva agakabya. Kdi mbona aciriritse
ubushize shahu yasebeje DANNY VUMBI birambabaza,
ubushize shahu yasebeje DANNY VUMBI birambabaza,
ubushize shahu yasebeje DANNY VUMBI birambabaza,
reka nkubwire theo , chief editor , uyu phil peter ni ibandi , ejo bundi yararimo arwana nibyuma ngo ariga kuBA DJ arangije nyuma yicyumweru ngo yatumiwe Gucuranga UG , niba mbeshya anyomoze ko atabaga ari CHAMPION HOTEL arwana computer?namwe rero mukamuha urubuga rwo kubeshya abanyarwanda, uyu ni fo byahatari ubona ko ashakira ubuzima kubahnanzi no kwihingamo talent adafite , mon cher talent iravukanwa , rero kuvuga ngo uyu petit yagiye gushakira USA mu rwanda byanze nawe aho urabizi ko no murwanda yakurushaga ubuzima bwiza ndetse anazwi kukurusha . ahubwo mwegere akwereke kata yaciyemo nawe ugeye ureke kotsa i nyanya i kgl papa DEUCES
nubundi sinigeze narimwe mnona Ubwenge Bwiki gikuri ngo ni phill peter,jye mufiteho amakuru nagihamya ndacyakusanya ibimenyetso byose ubundi nkamwereka ko amategeko atemera ruswa, kdi sivuba Ibindi muzabibaza police Nimara kubipanga byose.
njye mbona phil peter ai ntabwenjye kabisa


text:
Akenshi Abahamya barwaye bakira vuba
OSITARALIYA: “Iyo Abahamya ba Yehova barwariye mu bitaro banze guterwa amaraso bitewe n’imyizerere yabo, mu by’ukuri bakira vuba kurusha abandi barwayi.”—Ikinyamakuru The Sydney Morning Herald, cyo kuwa 2 Ukwakira 2012.
Icyo kinyamakuru cyasubiyemo amagambo yavuzwe na Porofeseri James Isbister, umwarimu muri kaminuza yigisha iby’ubuvuzi y’i Sydney. Cyaravuze kiti “Porofeseri Isbister yavuze ko Abahamya ba Yehova bavuwe neza n’abaganga bagerageza kubafasha kudatakaza amaraso menshi. Ibyo byatumye abapfa bagabanuka, abarwayi bakamara igihe gito mu bitaro kandi ntibakenere kwitabwaho cyane nk’abarwayi baterwa amaraso mu gihe babagwa.”
Dogiteri Isbister si we wenyine ubibona atyo. Ikinyamakuru cy’ubuvuzi cyo ku itariki ya 13-27 Kanama 2012, cyavuze ibirebana n’Abahamya bari barwaye umutima babazwe, kigira kiti “ibibazo bikomeye biterwa no kubagwa Abahamya bahura na byo, ni bike cyane kandi bamara mu bitaro igihe gito ugereranyije n’ababa batewe amaraso.”


text:
Korari Elayono ikorera umurimo w’Imana mu itorero rya ADEPR, Paruwasi ya Nyarugunga , ku mudugudu wa Rwimbogo iri mu myiteguro y’igiterane cyo gushyira ku mugaragaro Alubumu yayo ya kabiri y’indirimbo z’amajwi.
Korari Elayono ya ADEPR-Rwimbogo
Iki giterane kizabera ku mudugudu wa ADEPR-Rwimbogo, kuri iki cyumweru tariki 27 Werurwe 2016, guhera sa saba n’igice z’amanywa. Umuzingo w’indirimbo iyi Korari izashyira ahagaragara mwaka wa wahawe izina rya "Intare ya Yuda", ikaba igizwe n’indirimbo 10, zirimo imwe ikzowe mu rurimi rw’igiswahili izindi zikaba zikozwe mu kinyarwanda.
Uretse Korari Elayono kandi iki giterane kizitabirwa na Korari Silaom ya ADEPR-Bibare, ndetse n’umuvugabutumwa Moise.
Korali Elayono yatangiye umurimo w’Imana mu mwaka w’1996, ikaba yaratangiye ifite abaririmbyi 6 bagiye biyongera uko umwaka utashye ubu bakaba bamaze kugera kuri 65.
Mu mwaka wa 2007 nibwo yasohoye Alubumu yayo ya mbere y’amajwi yitwa"Gucungurwa kwacu".
Umudugudu wa ADEPR-Rwimbogo uherereye munsi y’ikibuga cy’indege i Kanombe.